cyanic-selkie/wikianc huggingface dataset:
പ്രജനകവ്യാകരണം
വാക്യഘടനയുടെ (Syntax) പഠനത്തിൽ സൈദ്ധാന്തികഭാഷാശാസ്ത്രം പിന്തുടരുന്ന ഒരു സമീപനമാണ് പ്രജനകവ്യാകരണം. (ഇംഗ്ലീഷ്: Generative grammar) വാക്കുകൾ എങ്ങനെ കൂട്ടിച്ചേർത്താലാണ് വ്യാകരണപരമായി ശരിയായ വാക്യങ്ങൾ ഉണ്ടാവുകയെന്ന് പ്രവചിക്കാൻ സഹായിക്കുന്ന ഒരു പറ്റം നിയമങ്ങൾ രൂപപ്പെടുത്താനാണ് പ്രജനകവ്യാകരണം ശ്രമിക്കുന്നത്. വാക്യങ്ങളുടെ ആന്തരഘടനയിൽ നിന്ന് സന്ദർഭാനുസരണം ഭാഷാനിയമങ്ങൾ ഉരുത്തിരിച്ചെടുടുക്കുന്ന പ്രക്രിയയാണ് ഇതെന്നു പറയാം. മനുഷ്യർക്കെല്ലാം ജന്മസിദ്ധമായ ഭാഷാവൈഭവം ഉണ്ടെന്നും, ഈ വൈഭവത്തിന്റെ സ്വഭാവത്തെ ആശ്രയിച്ച് മനുഷ്യഭാഷകളുടെ സാർവലൗകികനിയമങ്ങൾ കണ്ടെത്താനാകുമെന്നും ഉള്ള സങ്കല്പത്തിലാണ് പ്രജനകവ്യാകരണം അടിയുറച്ചിരിക്കുന്നത്.
1950-കൾക്കൊടുവിൽ, അമേരിക്കൻ ചിന്തകനും ഭാഷാശാസ്ത്രജ്ഞനുമായ നോം ചോംസ്കിയുടെ രചനകളിലാണ് പ്രജനകവ്യാകരണത്തിന്റെ പിറവി എന്നു പൊതുവേ കരുതപ്പെടുന്നു. എങ്കിലും ഈ ഭാഷാശാസ്ത്രശാഖയ്ക്ക് സഹസ്രാബ്ദങ്ങളുടെ പഴക്കമുണ്ടെന്ന് ചോംസ്കി തന്നെ സൂചിപ്പിച്ചിട്ടുണ്ട്. 2001-ൽ കൊൽക്കത്തയിൽ നടത്തിയ ഒരു പ്രഭാഷണത്തിൽ, ആധുനികമായ അർത്ഥത്തിലുള്ള ആദ്യത്തെ പ്രജനകവ്യാകരണം പൊതുവർഷാരംഭത്തിനു മുൻപ് അഞ്ചാം നൂറ്റാണ്ടിൽ ഭാരതത്തിൽ ജീവിച്ചിരുന്ന പാണിനിയുടെ അഷ്ടാധ്യായി ആയിരുന്നെന്ന് അദ്ദേഹം അഭിപ്രായപ്പെട്ടു.
ഈ വിഷയത്തിൽ ചോംസ്കിയുടെ ആദ്യസിദ്ധാന്തങ്ങൾ "രചനാന്തരണ വ്യാകരണം" (transformational grammar) എന്നറിയപ്പെട്ടിരുന്നു. ഭാഷാവിഷയകമായ ചോംസ്കിയുടെ പിൽക്കാലസിദ്ധാന്തങ്ങളുടെ പൊതുസൂചകം എന്ന നിലയിൽ ഈ പേര് ഇന്നും ഉപയോഗിക്കപ്പെടുന്നു. പ്രജനകവ്യാകരണത്തിന്റെ പരസ്പരം മത്സരിക്കുന്ന ഒട്ടേറെ പാഠഭേദങ്ങൾ ഭാഷാശാസ്ത്രത്തിൽ ഇപ്പോൾ നിലവിലുണ്ട്. ചോംസ്കിയുടെ ഇപ്പോഴത്തെ നിലപാട്, "പരിമിതപദ്ധതി" (Minimalist program) എന്ന പേരിൽ അറിയപ്പെടുന്നു.
അവലംബം
വർഗ്ഗം:വ്യാകരണം
രാമകൃഷ്ണൻ കുമരനല്ലൂർ
ഒരു മലയാള ബാലസാഹിത്യകാരനാണ് രാമകൃഷ്ണൻ കുമരനല്ലൂർ. ഇദ്ദേഹത്തിന്റെ കൃതികൾക്ക് എൻ.സി.ആർ.ടി.സി. യുടേയും കേരള ബാലസാഹിത്യ ഇൻസ്റ്റിറ്റ്യൂട്ടിന്റേയും പുരസ്കാരങ്ങൾ ലഭിച്ചിട്ടുണ്ട്. പൊന്നാനി എ.വി.ഹൈസ്കൂളിൽ മലയാളം ഭാഷാദ്ധ്യാപകനായി പ്രവർത്തിക്കുന്നു
ജീവിതരേഖ
1969 മെയ് 15 ന് പാലക്കാട് ജില്ലയിലെ കുമരനല്ലൂരിൽ സി.വി പത്മാവതി വാരസ്യാരുടേയും പി.വി. ശൂലപാണി വാര്യരുടേയും മകനായി ജനിച്ചു. യുറീക്ക ദ്വൈവാരികയുടെ പത്രാധിപരായി പ്രവർത്തിച്ചിട്ടുണ്ട്.
അവലംബം
വർഗ്ഗം:മലയാളകവികൾ വർഗ്ഗം:മലയാള കഥാകൃത്തുക്കൾ
ശ്രീയേശുചരിതം
കട്ടക്കയത്തിൽ ചെറിയാൻമാപ്പിള ബൈബിളിനെ ആധാരമാക്കി മലയാളഭാഷയിൽ രചിച്ച മഹാകാവ്യമാണ് ശ്രീയേശുചരിതം. ലോകസൃഷ്ടിമുതൽ ബൈബിൾ കഥയും കോൺസ്റ്റന്റൈൻ ചക്രവർത്തി ക്രിസ്തുമതം സ്വീകരിക്കുന്നതുവരെയുള്ള ചരിത്രവും ഉൾപ്പെട്ടതാണ് ഈ കാവ്യം. 24 സർഗങ്ങളും 3,719 പദ്യങ്ങളും ഉണ്ടീ കാവ്യത്തിൽ.
അവലംബം
വർഗ്ഗം:ക്രൈസ്തവഗ്രന്ഥങ്ങൾ വർഗ്ഗം:മലയാള മഹാകാവ്യങ്ങൾ
ജൂതപ്പള്ളി, മട്ടാഞ്ചേരി
thumb|100px|ജൂതപ്പള്ളിക്കു പുറത്തുള്ള ഘടികാരം എറണാകുളം ജില്ലയിലെ മട്ടാഞ്ചേരിയിലുള്ള പുരാതനമായ യഹൂദ ആരാധനാകേന്ദ്രമാണ്‌ മട്ടാഞ്ചേരി ജൂതപ്പള്ളി എന്നറിയപ്പെടുന്നത്. മലബാർ യഹൂദരാണ് 1567-ൽ ഈ സിനഗോഗ് പണി കഴിപ്പിച്ചത്. കോമൺവെൽത്ത് രാജ്യങ്ങളിൽ തന്നെയും ഏറ്റവും പഴയ സിനഗോഗായാണ് ഈ ജൂതപള്ളി അറിയപ്പെടുന്നത്. ( ഇന്ത്യയിലെ ആദ്യത്തെ ജൂതപ്പള്ളി പണികഴിപ്പിച്ചത് A.D നാലാം നൂറ്റാണ്ടിൽ കൊടുങ്ങല്ലൂരിൽ ( ക്രാങ്കനൂർ) ആയിരുന്നു. ആ കാലഘട്ടത്തിൽ ജൂതന്മാർ തെക്കെ ഇന്ത്യൻ മേഖലയിലെ കേരളത്തിലെ മലബാർ തീരത്ത് ഉടനീളം വാണിജ്യ രംഗത്ത് നല്ലൊരു സ്ഥാനം വഹിച്ചിരുന്നു. A.D പതിനാലാം നൂറ്റാണ്ടിൽ അവർ കൊച്ചിയിലേക്ക് മാറി താമസിക്കുകയും അവിടെ ഒരു പുതിയ സിനഗോഗ് പണിയുകയും ചെയ്തത് ) ചരിത്രത്തിന്റെ  ശേഷിപ്പായ ഈ പള്ളിക്ക് പുറത്ത്  ഒരു വലിയ ഘടികാരം ഇപ്പോഴുമുണ്ട്. കൈകൊണ്ട് വരച്ച വെവ്വേറെ ചിത്രങ്ങളോട് കൂടി ചൈനയിൽ നിർമ്മിച്ച ഇരുനൂറ്റിയമ്പത്താറ് പോഴ്സ്‌ലെയിൻ തറയോടുകൾ ഈ ദേവാലയത്തിന്റെ നിലത്ത് പാകിയിരിക്കുന്നു. 1000-ആമാണ്ടിലെ ഭാസ്കര രവിവർമ്മന്റെ ചെപ്പേടും 1805-ൽ തിരുവിതാംകൂർ മഹാരാജാവ് സംഭാവന ചെയ്ത പൊൻകിരീടവും ബ്രിട്ടീഷ് റസിഡണ്ടന്റ് ആയിരുന്ന കേണൽ മെക്കാളെ സമർപ്പിച്ച ഏതാനും വെള്ളിവിളക്കുകളുമാണ് ഇവിടെയുള്ള മറ്റ് ആകർഷണങ്ങൾ.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ ജൂതപ്പള്ളികൾ
പി. സുന്ദരയ്യ
കമ്മ്യൂണിസ്റ്റ് പാർട്ടി ഓഫ് ഇന്ത്യ മാർക്സിസ്റ്റിന്റെ സ്ഥാപകനേതാക്കളിലൊരാളും തെലുങ്കാന സമരസേനാനിയുമായിരുന്നു '''പി. സുന്ദരയ്യ എന്ന പുച്ചാലപ്പള്ളി സുന്ദരയ്യ .'''
(1 മെയ് 1913 – 19 മെയ് 1985). ആന്ധ്രാപ്രദേശുകാരനായ ഇദ്ദേഹം സഖാവ് പി.എസ് എന്നാണ് അറിയപ്പെട്ടിരുന്നത്. കമ്മ്യൂണിസ്റ്റ് ആശയങ്ങളിൽ ആകൃഷ്ടനായ സുന്ദരയ്യ സുന്ദരരാമി റെഡ്ഡി എന്ന തന് പേരിലെ ജാതിയെ സൂചിപ്പിക്കുന്ന ഭാഗം മാറ്റി സുന്ദരയ്യ എന്നാക്കി. ദരിദ്ര ജനവിഭാഗങ്ങൾക്കുവേണ്ടി എന്നും നിലകൊണ്ട സുന്ദരയ്യ തെലുങ്കാന സമരത്തിന്റെ ഭാഗമായി ഉണ്ടായ സായുധ സമരങ്ങളിൽ നേരിട്ട് പങ്കെടുത്ത വ്യക്തിയാണ്. ആദ്യകാല ഇന്ത്യൻ കമ്മ്യൂണിസ്റ്റുകളിലൊരാളായ അമീർ ഹൈദർഖാൻ ആണ് സുന്ദരയ്യയെ രാഷ്ട്രീയത്തിലേക്ക് കൊണ്ടുവരുന്നത്. കമ്മ്യൂണിസ്റ്റ് പാർട്ടിയിൽ ചേർന്ന അന്നുമുതൽ തന്റെ ജീവിതവും, പരമ്പരാഗതമായി ലഭിച്ച സ്വത്തുക്കളും ജനസേവനത്തിനും, പാർട്ടിക്കും വേണ്ടി ചിലവഴിച്ചു. ആന്ധ്രപ്രദേശിൽ നല്ല അടിത്തറയുള്ളൊരു കർഷകപ്രസ്ഥാനം കെട്ടിപ്പടുക്കുന്നതിൽ സുന്ദരയ്യ മുഖ്യ പങ്കു വഹിച്ചു. കർഷകപ്രശ്നങ്ങൾക്കുപരി പലയിടങ്ങളിലായി ചിതറികിടന്നിരുന്ന തെലുങ്കുഭാഷ സംസാരിക്കുന്നവരെ ഒരുമിച്ചു കൂട്ടി വിശാലാന്ധ്ര എന്ന പുതിയ ഭാഷാ സംസ്ഥാനത്തിനുവേണ്ടി പരിശ്രമിച്ചു.
തെലുങ്കാനസമരം പിൻവലിച്ചതിനുശേഷം ഇന്ത്യയിൽ ജനകീയജനാധിപത്യവിപ്ലവം എന്ന പുതിയ കാഴ്ചപ്പാട് അനുസരിച്ച് പ്രവർത്തിക്കാൻ മോസ്കോയിൽ സ്റ്റാലിനുമായി നടത്തിയ ചർച്ചകളിൽ ഇന്ത്യൻ കമ്മ്യൂണിസ്റ്റ് പാർട്ടി തീരുമാനിച്ചു. ഇതിന്റെ നേതൃത്വവും സുന്ദരയ്യക്കായിരുന്നു. 1952 ലെ പൊതു തിരഞ്ഞെടിനുശേഷം സുന്ദരയ്യ രാജ്യസഭയിലെ പ്രതിപക്ഷനേതാവായി മാറി. ഒന്നരപതിറ്റാണ്ടോളം ആന്ധ്രയിലെ കമ്മ്യൂണിസ്റ്റ് പ്രതിപക്ഷനേതാവെന്ന നിലയിൽ പ്രവർത്തിച്ചു. 1948 ൽ നടന്നതെലുങ്കാന സമരം രാജ്യത്തിന്റെ മറ്റു ഭാഗങ്ങളിൽ വ്യാപിപ്പിക്കാൻ കഴിയാതിരുന്നത് ജനകീയ ജനാധിപത്യ വിപ്ലവ സാദ്ധ്യതകൾ ഇല്ലാതാക്കിയെന്ന് അദ്ദേഹം എഴുതിയ തെലങ്കാന സമരം എന്ന പുസ്തകത്തിൽ പറയുന്നു.
ആദ്യകാലം
1913 മെയ് 1 ന് ആന്ധ്രാപ്രദേശിലെ നെല്ലൂർ ജില്ലയിൽ അലങ്കാനിപാടിലാണ് സുന്ദരയ്യ ജനിച്ചത്. ഒരു ജന്മി കുടുംബമായിരുന്നു സുന്ദരയ്യയുടേത്. സുന്ദരയ്യയ്ക്ക് ആറ് വയസ്സുള്ളപ്പോൾ അച്ഛൻ മരിച്ചു. സ്കൂൾ തല വുദ്യാഭ്യാസം കഴിഞ്ഞ് കോളേജിൽ ചേർന്ന അദ്ദേഹം 1930 ൽ 17ആം വയസ്സിൽ ഗാന്ധിജിയുടെ നിസ്സകരണ പ്രസ്ഥാനത്തിൽ പങ്ക് ചേരാൻ കോളേജ് വിട്ടു. കോൺഗ്രസ് സോഷ്യലിസ്റ്റ് പാർട്ടിയിൽ അംഗത്വമെടുത്ത അദ്ദേഹം ഉടൻ തന്നെ അതിന്റെ സെക്രട്ടറിയായി തിരഞ്ഞെടുക്കപ്പെട്ടു.
കമ്മ്യുണിസ്റ്റ് പാർട്ടിയിൽ
ആദ്യകാല കമ്മ്യൂണിസ്റ്റ് നേതാക്കളിലൊരാളായിരുന്ന അമീർ ഹൈദർ ഖാന്റെ നിർദ്ദേശപ്രകാരമാണ് കമ്മ്യൂണിസ്റ്റ് പാർട്ടി നിരോധിക്കപ്പെട്ടിരുന്ന രണ്ടാം ലോക മഹായുദ്ധ കാലത്ത് സുന്ദരയ്യ കമ്മ്യൂണിസ്റ്റ് പാർട്ടി അംഗമാകുന്നത്. അക്കാലത്ത് കേരളത്തിൽ നിന്നുള്ള കമ്മ്യൂണിസ്റ്റു നേതാകളായ ഇ.എം.എസ്, പി. കൃഷ്ണപിള്ള മുതലായവരിൽ സുന്ദരയ്യ ആകൃഷ്ടനായിരുന്നു. 1936ൽ കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ കേന്ദ്രകമ്മറ്റിയിൽ അംഗമായ അദ്ദേഹം ആ വർഷം തന്നെ ഓൾ ഇന്ത്യ കിസാൻ സഭയ്കക്ക് രൂപം നൽകി.
അവലംബം
വർഗ്ഗം:സി.പി.ഐ.എം. നേതാക്കൾ വർഗ്ഗം:സി.പി.ഐ.എം. ജനറൽ സെക്രട്ടറിമാർ വർഗ്ഗം:1913-ൽ ജനിച്ചവർ
പ്രൈമേറ്റ്
മനുഷ്യനും കുരങ്ങുകളും തുടങ്ങിയ സസ്തനികൾ ഉൾപ്പെടുന്ന ഗോത്രമാണ് പ്രൈമേറ്റ് ഗോത്രം (Primate ( ലത്തീൻ: "പ്രധാനപ്പെട്ട, ഒന്നാമത്തെ" ), ലീമറുകൾ, ടാർസിയർ എന്നിവ ഉൾക്കൊള്ളുന്ന പ്രോസിമിയനുകൾ  കുരങ്ങുകളും  ആൾക്കുരങ്ങുകളും ഉൾപ്പെടുന്ന സിമിയനുകൾ എന്നിവ ഉൾക്കൊള്ളുന്ന ഈ ഗോത്രത്തിൽ മനുഷ്യനെ ഒഴിച്ചുനിർത്തിയാൽ മിക്കവാറും എല്ലാ പ്രൈമേറ്റുകളും അമേരിക്കൻ വൻകരകൾ, ആഫ്രിക്ക, ഏഷ്യ എന്നിവിടങ്ങളിലെ ഉഷ്ണമേഖലയിലോ ഉപോഷ്ണമേഖലയിലോ ആണ് കാണപ്പെടുന്നത്  . 30 g തൂക്കം വരുന്ന മാഡം ബെർഥെ ലീമർ മുതൽ 200 kg തൂക്കം വരുന്ന  മൗണ്ടൻ ഗൊറില്ല വരെ പ്രൈമേറ്റ്  ഗോത്രത്തിലുണ്ട്.
ഇപ്പോൾ ലഭ്യമായ ഫോസിലുകൾ തെളിവുകൾ പ്രകാരം പ്രൈമേറ്റുകളുടെ മുൻഗാമികൾ കൃറ്റേഷ്യസ് യുഗത്തിന്റെ അവസാനം 6.5 കോടി വർഷങ്ങൾക്ക് മുൻപേ ജീവിച്ചിരുന്നതായി കരുതപ്പെടുന്നു.
പരിണാമം
സസ്തനികളിലെ യൂത്തീരിയയുടെ ഉപരിനിരയായ യൂആർക്കോന്റോഗ്ലൈയെർസിലാണ് പ്രൈമേറ്റുകളെ ഉൾപ്പെടുത്തിയിരിക്കുന്നത്. 5.5 കോടി വർഷത്തിനും 5.8 കോടി വർഷത്തിനും ഇടക്ക് അന്ത്യ പാലിയോസീൻ കാലത്ത് ജീവിച്ചിരുന്ന പ്ലെസിയാഡപിസ്  എന്ന പ്രൈമേറ്റ് ഫോസിൽ ആണ് ഇപ്പോൾ ലഭ്യമായ ഏറ്റവും പഴക്കമുള്ള ഫോസിൽ എന്നിരിക്കിലും പ്രൈമേറ്റുകളുടെ വംശാവലിക്ക് 6.5 കോടി വർഷത്തോളം  പഴക്കമുണ്ടെന്ന് പൊതുവേ കരുതിപ്പോരുന്നു മോളിക്യുലർ ക്ലോക്ക് സിദ്ധാന്തം ഉപയോഗിച്ചുള്ള ചില പഠനങ്ങൾ പ്രൈമേറ്റുകളുടെ ആവിർഭാവം ഏകദേശം 8.5 കോടി വർഷം മുമ്പേ മദ്ധ്യ-ക്രിറ്റേഷ്യസ് കാലത്താണെന്ന് പറയുന്നു.
അവലംബം
വർഗ്ഗം:സസ്തനികൾ
ചോപ്പൻ കുറുവാലൻ
കേരളത്തിലെ തണ്ണീർതടങ്ങളിൽ കണ്ടുവരുന്ന തടിച്ച ശരീരമുള്ള കുറിയ ഒരിനം കല്ലൻ തുമ്പിയാണ് തീക്കരിമുത്തൻ അഥവാ ചോപ്പൻ കുറുവാലൻ - Scarlet Marsh Hawk (ശാസ്ത്രീയനാമം:-Aethriamanta brevipennis).
ശരീരപ്രകൃതി
ആൺ-പെൺ തുമ്പികൾ തമ്മിൽ നല്ല രൂപവ്യത്യാസങ്ങളുണ്ട്. ആൺതുമ്പിക്ക് കടുത്ത ചുവപ്പു നിറവും പെൺതുമ്പിക്ക് മഞ്ഞയിൽ കറുത്ത വരകളുമുള്ള ശരീരമാണ്. ശരീരമുയർത്തിപ്പിടിച്ച് വെയിൽ കൊള്ളുന്ന പ്രത്യേക സ്വഭാവം ഇവയിൽ കാണപ്പെടുന്നു. ഒരേ ചില്ലയിൽ തന്നെ സ്ഥിരമായി ഇരിക്കുകയും പ്രാദേശികമായ മേധാവിത്വവും ഇവ പ്രകടിപ്പിക്കുന്നു. സെപ്റ്റംബർ, ഒക്ടോബർ മാസങ്ങളിലാണ് ഇവ കൂടുതലായി കാണപ്പെടുന്നത്.
ആവാസവ്യവസ്ഥ
ഇന്ത്യ, ബംഗ്ലാദേശ്, ഇന്തോനേഷ്യ, മലേഷ്യ, മ്യാന്മാർ, സിംഗപ്പൂർ, ശ്രീലങ്ക, തായ്‌ലന്റ്, വിയറ്റ്നാം എന്നീ രാജ്യങ്ങൾ ഇവയുടെ ആവാസമേഖലകളാണ്. ജലസസ്യങ്ങൾ സമൃദമായുള്ള തോടുകളിലും കുളങ്ങളിലും കനാലുകളിലും വെള്ളക്കെട്ടിന്റെയുമെല്ലാം അരികിൽ ഈ തുമ്പിയെ കാണാനാകും. ജലസസ്യങ്ങളും കുളവാഴകൾക്കും മീതെ പറന്നുനടക്കുന്ന ചെറു പ്രാണികളെയാണ് ഇവ പ്രധാനമായും ആഹരിക്കുന്നത്. കനാലുകളിലും വയലേലകളിലെ ചെറുവെള്ളക്കെട്ടുകളിലുമാണ് ഇവ മുട്ടയിടുന്നത്.
പുറത്തേക്കുള്ള കണ്ണികൾ
വർഗ്ഗം:കല്ലൻതുമ്പികൾ വർഗ്ഗം:ലിബെല്ലൂലിഡേ ജന്തുകുടുംബത്തിൽ ഉൾപ്പെട്ട ജനുസ്സുകൾ‎
കൈപ്പമംഗലം
കേരളത്തിലെ തൃശൂർ ജില്ലയിലെ ഒരു ഗ്രാമമാണ്  കൈപ്പമംഗലം. 2011 ലെ ജനസംഖ്യാ കണക്കെടുപ്പു പ്രകാരം 35626 ആണ് ജനസംഖ്യ. ഇതിൽ 16290 പുരുഷന്മാരും 19336 സ്ത്രീകളും ആണുള്ളത്.
ചരിത്രം
കൊടുങ്ങല്ലുരിന്റെയും തൃപ്രയാറിന്റെയും ഏകദേശം മധ്യഭാഗത്താണ് ഈ സ്ഥലം. ടിപ്പു സുൽത്താന്റെ സംഘം ഈ മേഖലയിൽ താമസിച്ചിരുന്നതായി ചരിത്രത്തിൽ നിന്നും വ്യക്തമാണ്. ടിപ്പു സുൽത്താൻ തന്റെ സൈന്യവുമായി പടയോട്ടം നടത്തിയിരുന്നപ്പോൾ പട്ടാളക്യാമ്പായി കയ്പമംഗലം കൊപ്രക്കളം എന്ന കച്ചേരിപ്പറമ്പ് ഉപയോഗിച്ചിരുന്നു. കച്ചേരിപറമ്പ് എന്ന പേര് വരാൻ തന്നെ കാരണം ടിപ്പുവിന്റെ സൈനിക കോടതി അവിടെ പ്രവർത്തിച്ചിരുന്നതുകൊണ്ടാണ്.
1951-ൽ കൈപൊക്കി വോട്ടിലൂടെയാണ് ആദ്യത്തെ പഞ്ചായത്തുസമിതി നിലവിൽ വന്നത്. 1962-ൽ വില്ലേജു പുനർനിർണ്ണയത്തോടെ കയ്പമംഗലം വില്ലേജ് കൊടുങ്ങല്ലൂർ താലൂക്കിന്റെ ഭാഗമായി. പടിഞ്ഞാറ് അറബിക്കടലും, കിഴക്ക് കനോലി കനാലും അതിരിടുന്ന ഈ പ്രദേശം ഒരു തീരസമതല പ്രദേശമാണെന്ന് പറയാം. ഒരു നിര കൃഷിഭൂമിയും, ഒരു നിര പാടവും എന്ന നിലയിൽ കിഴക്ക് നിന്ന് പടിഞ്ഞാറോട്ട് വിഭജിതരൂപത്തിലാണ് ഭൂമിയുടെ കിടപ്പ്.തിരുവിതാംകൂർ നിന്ന് വടക്കോട്ട് ഒഴുകി ബേപ്പൂർ പുഴ വരെ എത്തുന്ന ഉൾനാടൻ ജലഗതാഗതമാർഗ്ഗമായ കനോലി കനാൽ കയ്പമംഗലത്തിന്റെ കിഴക്കേ അതിരിലൂടെയാണ് ഒഴുകുന്നത്. കേരളത്തിൽ ആദ്യത്തെ മുസ്ളീം ദേവാലയമായ ചേരമാൻ പള്ളിക്കുശേഷം നിലവിൽ വന്ന പള്ളികളിലൊന്നാണ് കയ്പമംഗലം കൂരിക്കുഴി ജുമാമസ്ജിദ്. മസ്ജിദ് നിർമ്മിക്കുന്നതിനാവശ്യമായ സ്ഥല സൗകര്യമൊരുക്കികൊടുത്തത് വാക്കയിൽ കൈമളായിരുന്നു. പൊന്നാനി താലൂക്കിലെ രാജകുടുംബമായിരുന്ന വാക്കയിൽ കുടുംബം, കൊടുങ്ങല്ലൂർ കോവിലകം, ഏലൂർമന, ഒളനാട്ട് പണിക്കർ, അയിരൂർ ദേവസ്വം, ദേശമംഗലം,പുഴങ്കരയിലം, കുമരംചിറ ദേവസ്വം, പുതുവീട്ടിൽ കുടുംബം എന്നിവരായിരുന്നു ഈ നാട്ടിലെ ഭൂമി മുഴുവൻ കൈയടക്കി വച്ചിരുന്ന ജന്മിപ്രമാണിമാർ. 80 ശതമാനം സ്വത്തുക്കളും ഇവരുടെ കൈവശമായിരുന്നു.
ഇന്ന്
ഗൾഫുമേഖല സൃഷ്ടിച്ച തൊഴിലവസരങ്ങളുടെ പശ്ചാത്തലത്തിൽ വൻ സാമ്പത്തിക കുതിച്ചുചാട്ടം തന്നെ ഈ പ്രദേശത്തുണ്ടായി. പഞ്ചായത്തിലെ നല്ലശതമാനം കുടുംബംഗങ്ങളും ഗൾഫുമേഖലയെ ആശ്രയിച്ചാണ് ജീവിക്കുന്നത്. പഴയ ഓലപ്പുരയുടേയും ഓടിന്റേയും സ്ഥാനത്ത് കോൺക്രീറ്റുവീടുകൾ ഉയരുന്നു.എൻ.എച്ച് 17-ന് സമാന്തരമായി കിഴക്ക് മതിലകം പള്ളി മുതൽ ചേറ്റുവ വരെയും പടിഞ്ഞാറ് അഴീക്കോട് മുതൽ ചേറ്റുവ വരേയും ടിപ്പു സുൽത്താൻ റോഡെന്ന പേരിൽ രണ്ട് റോഡുകൾ കയ്പമംഗലം ഗ്രാമപഞ്ചായത്തിലൂടെ കടന്നുപോകുന്നുണ്ട്. 1940-കൾ വരെ ജലഗതാഗതമാർഗ്ഗവും ഈ പ്രദേശത്ത് സാർവ്വത്രികമായിരുന്നു. ബ്രിട്ടീഷുകാരനായ കനോലി സായ്പാണ് പഞ്ചായത്തിന്റെ കിഴക്കേ അതിർത്തിയിലൂടെ കടന്നുപോകുന്ന ദീർഘദൂരകനാൽ നിർമ്മിച്ചത്. പ്രസ്തുത കനാൽ ഇന്ന് കനോലി കനാൽ എന്ന പേരിൽ അറിയപ്പെടുന്നു. കോട്ടപ്പുറം മുതൽ ചേറ്റുവ - ചാവക്കാട് - പൊന്നാനി വരെ നീണ്ട് കിടക്കുന്നതാണ് ഈ കനാൽ.
അവലംബം
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
തോമസ് വാട്സൺ ജൂനിയർ
തോമസ് വാട്സൺ ജൂനിയർ (ജനനം:1914 മരണം:1993) ഒരു അമേരിക്കൻ വ്യവസായി, രാഷ്ട്രീയ വ്യക്തിത്വം, ആർമി എയർഫോഴ്‌സ് പൈലറ്റ്, മനുഷ്യസ്‌നേഹി എന്നീ നിലകളിൽ പ്രശസ്തനായിരുന്നു. ലോകത്തെ ഏറ്റവും വലിയ കമ്പ്യൂട്ടർ നിർമ്മാണ കമ്പനിയായി ഐ.ബി.എമ്മിനെ (IBM)മാറ്റിയത് തോമസ് വാട്സൺ സീനിയറിന്റെ പുത്രനായ തോമസ് ജെ വാട്സൺ ജൂനിയർ ആണ്. ഐ.ബി.എം മെയിൻ ഫ്രെയിം കമ്പ്യൂട്ടറുകൾ നിർമ്മിച്ച് വിപണനം ചെയ്യാനുള്ള ശ്രമങ്ങൾ ഫലപ്രാപ്തിയിലെത്തിയതോടെ ഏറ്റവും കൂടുതൽ കമ്പ്യൂട്ടറുകൾ വിറ്റഴിയുന്ന കമ്പനിയായി ഐ.ബി.എമ്മിനെ മാറ്റാൻ ജൂനിയർ വാട്സണ് കഴിഞ്ഞു. ഒരേതരം പെരിഫറലുകളും സോഫ്റ്റ്വെയറുകളും ഉപയോഗിക്കുന്ന കമ്പ്യൂട്ടറുകളായിരുന്നു 360. അദ്ദേഹം രണ്ടാമത്തെ ഐ.ബി.എം പ്രസിഡന്റും (1952-71), ബോയ് സ്കൗട്ട്‌സ് ഓഫ് അമേരിക്കയുടെ 11-ാമത്തെ ദേശീയ പ്രസിഡന്റും (1964-68), സോവിയറ്റ് യൂണിയനിലെ 16-ാമത്തെ യുണൈറ്റഡ് സ്റ്റേറ്റ്സ് അംബാസഡറുമായിരുന്നു ( 1979–81). 1964-ൽ ലിൻഡൻ ബി. ജോൺസൺ പ്രസിഡൻഷ്യൽ മെഡൽ ഓഫ് ഫ്രീഡം നൽകി ആദരിച്ചതുൾപ്പെടെ നിരവധി ബഹുമതികൾ അദ്ദേഹത്തിന് ജീവിതകാലത്ത് ലഭിച്ചു. ഫോർച്യൂൺ അദ്ദേഹത്തെ "ചരിത്രത്തിലെ ഏറ്റവും വലിയ മുതലാളി" എന്ന് വിളിക്കുകയും ടൈം അദ്ദേഹത്തെ "20-ാം നൂറ്റാണ്ടിലെ ഏറ്റവും സ്വാധീനമുള്ള 100 വ്യക്തികളിൽ ഒരാളായി കണക്കാക്കുകയും ചെയ്തു."
മുൻകാലജീവിതം
തോമസ് വാട്‌സൺ ജൂനിയർ 1914 ജനുവരി 14-ന് ജനിച്ചു, അദ്ദേഹത്തിന്റെ പിതാവ് തോമസ് ജെ. വാട്‌സൺ സോഫ്റ്റ്‌വെയർ കമ്പനിയായ എൻസിആറിലെ ജോലിയിൽ നിന്ന് പിരിച്ചുവിടപ്പെടുന്നതിന് തൊട്ടുമുമ്പ് - ഇത് വാട്‌സൺ സീനിയറിനെ ഏറ്റവും വലുതും ലാഭകരവുമായ അടിത്തറയിലേക്ക് നയിച്ചു. അതാണ് ലോകത്തിലെ എറ്റവും വലിയ ഡിജിറ്റൽ കമ്പ്യൂട്ടർ നിർമ്മാതാക്കളായ ഐ.ബി.എം കോർപ്പറേഷൻ. അവസാന കുട്ടിയായ ആർതർ കിറ്റ്രെഡ്ജ് വാട്സൺ ജനിക്കുന്നതിന് മുമ്പ് രണ്ട് സഹോദരിമാരുണ്ടായിരുന്നു, അവരുടെ പേരുകൾ ജെയ്ൻ, ഹെലൻ എന്നിങ്ങനെയാണ്.
ന്യൂജേഴ്‌സിയിലെ മിൽബേണിലെ ഷോർട്ട് ഹിൽസ് വിഭാഗത്തിലാണ് വാട്‌സൺ ജൂനിയർ വളർന്നത്.
ഇവയും കാണുക
വർഗ്ഗം:ജീവചരിത്രം വർഗ്ഗം:വിവരസാങ്കേതികവിദ്യാവിദഗ്ദ്ധർ വർഗ്ഗം:ജനുവരി 14-ന് ജനിച്ചവർ വർഗ്ഗം:1914-ൽ ജനിച്ചവർ വർഗ്ഗം:ഡിസംബർ 31-ന് മരിച്ചവർ വർഗ്ഗം:1993-ൽ മരിച്ചവർ വർഗ്ഗം:അവലംബം ഇല്ലാത്ത താളുകൾ
ഷിബു ചക്രവർത്തി
മലയാള ചലച്ചിത്ര ഗാനരചയിതാവും തിരക്കഥാകൃത്തുമാണ് ഷിബു ചക്രവർത്തി.(ജനനം : 17 ഫെബ്രുവരി 1961) 1986-ൽ റിലീസായ ശ്യാമ എന്ന സിനിമയിലെ ചെമ്പരത്തിപ്പൂവേ ചൊല്ല്... എന്ന ഗാനത്തോടെ പ്രശസ്തനായി. 1990-2000 കാലഘട്ടത്തിൽ ഹിറ്റുകളായ മലയാള ചലച്ചിത്ര ഗാനങ്ങൾ ഷിബുവിൻ്റെ സംഭാവനകളാണ്‌.
ജീവിതരേഖ
കെ.ജി.ദാസിൻ്റേയും ലീലയുടേയും മകനായി 1961 ഫെബ്രുവരി 17ന് എറണാകുളം ജില്ലയിലെ കലൂരിൽ ജനനം. ഇടപ്പള്ളി സെൻറ്. ജോർജ് സ്കൂളിൽ നിന്ന് പ്രാഥമിക വിദ്യഭ്യാസം പൂർത്തിയാക്കിയ ഷിബു മഹാരാജാസ് കോളേജിൽ നിന്ന് ഫിലോസഫിയിൽ ബിരുദാനന്തര ബിരുദം നേടി. പത്രപ്രവർത്തനത്തിൽ ഡിപ്ലോമ നേടിയ ഷിബു പഠനകാലത്ത് തന്നെ ചെറിയ ജോലികൾ ചെയ്ത് പോന്നു. പ്രീഡിഗ്രി കഴിഞ്ഞപ്പോൾ ഒരു പരസ്യ സ്ഥാപനത്തിൽ ലേ ഔട്ട് ആർട്ടിസ്റ്റായി പ്രവർത്തിച്ചു.
പരസ്യങ്ങളുടെ ലോകമായി ബന്ധപ്പെട്ട് പ്രവർത്തിച്ച് വരവെ ജിംഗിളുകൾക്കായി വരികളെഴുതാൻ തുടങ്ങി. മലയാളത്തിൽ ഒരു കാലത്തെ ശ്രദ്ധേയ ജിംഗിളുകൾ എല്ലാം തന്നെ ഷിബുവിൻ്റെ സംഭാവനകളാണ്. മനസിൻ്റെ തളിർ മരത്തിൽ(ആലുക്കാസ് ജ്വല്ലറി), അൽ-ബയാൻ വാട്ടർ(മുത്തശി തൊടിയിലെ), ആലപ്പാട്ട് ജ്വല്ലഴേസ്, കരിക്കിനേത്ത്, ഫെഡറൽ ബാങ്ക് എന്നീ സ്ഥാപനങ്ങൾക്ക് വേണ്ടി ഷിബു ഒരുക്കിയ വരികൾ പ്രശസ്തമായിരുന്നു.
ജിംഗിളുകൾക്ക് സാഹിത്യമെഴുതി തുടങ്ങിയത് ചെറിയ തോതിൽ ആൽബങ്ങൾക്കും മറ്റുമായി വരികളെഴുതാൻ പ്രചോദനമായി. 1985-ൽ റിലീസായ നിറക്കൂട്ട് എന്ന ചിത്രത്തിലെ ഡിസൈനിംഗ് യൂണിറ്റുമായി സഹകരിച്ച് കൊണ്ട് മലയാള സിനിമയിലേക്ക് എത്തിയ ഷിബു 1985-ൽ റിലീസായ ഉപഹാരം എന്ന ചിത്രത്തിനാണ് ആദ്യമായി ഗാനരചന നിർവഹിച്ചത്. ഉപഹാരം സിനിമ വെള്ളിത്തിരയിൽ പരാജയപ്പെട്ടതോടെ അതിലെ ഗാനങ്ങൾ ആരും ശ്രദ്ധിച്ചില്ല. 1986-ൽ റിലീസായ ശ്യാമ എന്ന സിനിമയിലെ ചെമ്പരത്തിപ്പൂവെ ചൊല്ല് ദേവനെ നീ കണ്ടോ.... എന്ന ഗാനം ഷിബുവിനെ ജനപ്രിയനാക്കി. പിന്നീട് മലയാള സിനിമയിലെ തിരക്കേറിയ പാട്ടെഴുത്തുകാരനായി മാറിയ ഷിബു 1987-ൽ ഡെന്നീസ് ജോസഫ് സംവിധാനം ചെയ്ത മനു അങ്കിൾ എന്ന എന്ന സിനിമയ്ക്ക് വേണ്ടി ആദ്യമായി തിരക്കഥ എഴുതി. അഥർവ്വം, ചുരം, ഏഴരക്കൂട്ടം, സാമ്രാജ്യം, ഓർക്കാപ്പുറത്ത്, അഭയം, ഡോൺ ബോസ്കോ തുടങ്ങിയ സിനിമകൾക്ക് തിരക്കഥകൾ രചിച്ചു.
നടൻ മമ്മൂട്ടിയുടെ ക്ഷണത്തെ തുടർന്ന് 2004-ൽ കൈരളി ടിവിയിൽ ചേർന്ന ഷിബു 2009 വരെ പ്രോഗ്രാം ഹെഡായും പ്രവർത്തിച്ചു. 2009-ൽ അമൃത ടി.വിയിലേക്ക് മാറിയ ഷിബു പ്രോഗ്രാം & ഇവൻറ് വിഭാഗത്തിൻ്റെ ജനറൽ മാനേജരായും പ്രവർത്തിച്ചു.
കഥ എഴുതിയ സിനിമകൾ
എഡ്ഗർ ഡൈക്സ്ട്രാ
എഡ്‌സ്‌ജെർ വൈബ് ഡിജക്‌സ്ട്ര ((ജനനം:1930 മെയ് 11, മരണം:2002 ഓഗസ്റ്റ് 6) ഒരു ഡച്ച് കമ്പ്യൂട്ടർ ശാസ്ത്രജ്ഞൻ, പ്രോഗ്രാമർ, സോഫ്റ്റ്വെയർ എഞ്ചിനീയർ, സിസ്റ്റം സയന്റിസ്റ്റ്, സയൻസ് ഉപന്യാസകൻ,  കമ്പ്യൂട്ടിംഗ് സയൻസിന്റെ പ്രഥമ പ്രവർത്തകനുമായിരുന്നു. പരിശീലനത്തിലൂടെ സൈദ്ധാന്തിക ഭൗതികശാസ്ത്രജ്ഞനായിരുന്ന അദ്ദേഹം 1952 മുതൽ 1962 വരെ മാത്തമാറ്റിഷ് സെന്ററിൽ (ആംസ്റ്റർഡാം) പ്രോഗ്രാമറായി ജോലി നോക്കി. ജീവിതകാലം മുഴുവൻ യൂണിവേഴ്സിറ്റി പ്രൊഫസറായ ഡിജ്‌സ്ട്ര 1984 മുതൽ ഓസ്റ്റിനിലെ ടെക്സാസ് സർവകലാശാലയിൽ കമ്പ്യൂട്ടർ സയൻസസിലെ ഷ്ലംബർജർ സെഞ്ചേനിയൽ ചെയർ ആയി 1999 ൽ വിരമിക്കുന്നതുവരെ തുടർന്നു. ഐൻഡ്‌ഹോവൻ യൂണിവേഴ്‌സിറ്റി ഓഫ് ടെക്‌നോളജിയിൽ (1962–1984) ഗണിതശാസ്ത്ര പ്രൊഫസറും ബറോസ് കോർപ്പറേഷനിൽ (1973–1984) റിസർച്ച് ഫെലോയുമായിരുന്നു. പ്രോഗ്രാമിംഗ് ഭാഷകളുടെ വികസനത്തിന് നൽകിയ അടിസ്ഥാനപരമായ സംഭാവനകളുടെ പേരിലാണ് എഡ്ഗർ ഡൈക്സ്ട്രാ സ്മരിക്കപ്പെടുന്നത്.
കമ്പ്യൂട്ടിംഗ് സയൻസിന്റെ സ്ഥാപക തലമുറയിലെ ഏറ്റവും സ്വാധീനമുള്ള വ്യക്തികളിൽ ഒരാളായ ഡിജ്‌സ്ട്രാ ഒരു എഞ്ചിനീയറിംഗിൽ നിന്നും സൈദ്ധാന്തിക വീക്ഷണകോണിൽ നിന്നും പുതിയ ഡിസിപ്ലിൻ രൂപപ്പെടുത്താൻ സഹായിച്ചു. കംപൈലർ നിർമ്മാണം, ഓപ്പറേറ്റിംഗ് സിസ്റ്റങ്ങൾ, വിതരണ സംവിധാനങ്ങൾ, സീക്വൻഷൽ, കൺകറന്റ് പ്രോഗ്രാമിംഗ്, പ്രോഗ്രാമിംഗ് പാരഡിഗം ആൻഡ് മെത്തഡോളജി, പ്രോഗ്രാമിംഗ് ലാംഗ്വേജ് റിസർച്ച്, പ്രോഗ്രാം ഡിസൈൻ, പ്രോഗ്രാം ഡെവലപ്മെന്റ്, പ്രോഗ്രാം വെരിഫിക്കേഷൻ, സോഫ്റ്റ്വെയർ എഞ്ചിനീയറിംഗ് തത്വങ്ങൾ, ഗ്രാഫ് അൽഗോരിതംസ് എന്നിവയുൾപ്പെടെ കമ്പ്യൂട്ടിംഗ് സയൻസിന്റെ വിവിധ മേഖലകൾ അദ്ദേഹത്തിന്റെ അടിസ്ഥാന സംഭാവനകളിൽ ഉൾപ്പെടുന്നു. അദ്ദേഹത്തിന്റെ പല പ്രബന്ധങ്ങളും പുതിയ ഗവേഷണ മേഖലകളുടെ ഉറവിടമാണ്. കമ്പ്യൂട്ടർ സയൻസിൽ ഇപ്പോൾ നിലവാരമുള്ള നിരവധി ആശയങ്ങളും പ്രശ്നങ്ങളും ആദ്യം തിരിച്ചറിഞ്ഞത് ഡിജ്‌സ്ട്രയും മറ്റുള്ളവരുമാണ്. കമ്പ്യൂട്ടർ പ്രോഗ്രാമിംഗിന്റെയും കമ്പ്യൂട്ടർ സയൻസിന്റെയും ദാർശനിക അടിത്തറ വികസിപ്പിച്ചു. 1960 കളുടെ പകുതി വരെ കമ്പ്യൂട്ടർ പ്രോഗ്രാമിംഗ് ഒരു ശാസ്ത്രത്തേക്കാൾ ഉപരി ഒരു കലയായി (അല്ലെങ്കിൽ ഒരു കരകൗശലമായി) കണക്കാക്കപ്പെട്ടിരുന്നു. ഹാർലൻ മിൽസിന്റെ വാക്കുകളിൽ (1986), "പ്രോഗ്രാമിംഗ് [1970 കൾക്ക് മുമ്പ്] ഒരു പ്രോഗ്രാം ആയി പ്രവർത്തിക്കാൻ കമ്പ്യൂട്ടർ നിർദ്ദേശങ്ങൾ എഴുതുന്നതിനുള്ള ഒരു സ്വകാര്യമായതും, പസിൽ-പരിഹരിക്കൽ പ്രവർത്തനമായി കണക്കാക്കപ്പെട്ടു". 1960 കളുടെ അവസാനത്തിൽ കമ്പ്യൂട്ടർ പ്രോഗ്രാമിംഗ് പ്രതിസന്ധിയിലായിരുന്നു. പ്രോഗ്രാമുകളുടെ ഗുണനിലവാരം മെച്ചപ്പെടുത്തുന്നതിനായി ഒരു പുതിയ പ്രോഗ്രാമിംഗ് ശൈലി നിർദ്ദേശിച്ച ഒരു ചെറിയ കൂട്ടം അക്കാദമിക്, ഇൻഡസ്ട്രിയൽ പ്രോഗ്രാമർമാരിൽ ഒരാളായിരുന്നു ഡിജ്‌സ്ട്ര. ഗണിതത്തിലും ഭൗതികശാസ്ത്രത്തിലും പശ്ചാത്തലമുള്ള ഡിജ്‌സ്ട്ര, കമ്പ്യൂട്ടർ പ്രോഗ്രാമിംഗ് ശാസ്ത്രീയ വശമായി അംഗീകരിക്കുന്നതിന് പിന്നിലെ പ്രേരകശക്തികളിൽ ഒരാളായിരുന്നു. "സ്ട്രക്ചേർഡ് പ്രോഗ്രാമിംഗ്" എന്ന വാചകം അദ്ദേഹം ഉപയോഗിച്ചു. 1970 കളിൽ ഇത് പുതിയ പ്രോഗ്രാമിംഗ് രീതിയായി മാറി. സ്ട്രക്ചേർഡ് പ്രോഗ്രാമിംഗിനെക്കുറിച്ചുള്ള അദ്ദേഹത്തിന്റെ ആശയങ്ങൾ സോഫ്റ്റ്വെയർ എഞ്ചിനീയറിംഗിന്റെ പ്രൊഫഷണലിസത്തിനും, വികാസത്തിനും അടിത്തറ പാകാൻ സഹായിച്ചു. കൂടുതൽ സങ്കീർണ്ണമായ സോഫ്റ്റ്വെയർ പ്രോജക്ടുകൾ സംഘടിപ്പിക്കാനും കൈകാര്യം ചെയ്യാനും പ്രോഗ്രാമർമാരെ പ്രാപ്തരാക്കി. ബെർ‌ട്രാൻഡ് മേയർ (2009) സൂചിപ്പിച്ചതുപോലെ, “ഡിജക്‌സ്ട്രയുടെ ഐക്കണോക്ലാസം(ഐക്കണോക്ലാസം-പരമ്പരാഗത രീതികളെ ചോദ്യം ചെയ്യുകയോ നിരസിക്കുകയോ ചെയ്യുക) മൂലം ആരംഭിച്ച പ്രോഗ്രാമിംഗിന്റെ കാഴ്ചപ്പാടുകളിലെ വിപ്ലവം സ്ട്രക്ചേർഡ് പ്രോഗ്രാമിംഗ് എന്നറിയപ്പെടുന്ന ഒരു പ്രസ്ഥാനത്തിലേക്ക് നയിച്ചു, ഇത് പ്രോഗ്രാം നിർമ്മാണത്തിൽ ആസൂത്രിതവും യുക്തിസഹവുമായ സമീപനം നൽകി. ഒബ്ജക്റ്റ് ഓറിയെന്റഡ് പ്രോഗ്രാമിംഗ് ഉൾപ്പെടെയുള്ള പ്രോഗ്രാമിംഗ് മെത്തഡോളജിയിൽ മുതൽ ചെയ്തുവന്ന എല്ലാത്തിനുമുള്ള അടിസ്ഥാനം സ്ട്രക്ചേർഡ് പ്രോഗ്രാമിംഗാണ്.
കൺകറന്റ് കമ്പ്യൂട്ടിംഗിനെക്കുറിച്ചുള്ള അക്കാദമിക് പഠനം 1960 കളിൽ ആരംഭിച്ചു, ഈ മേഖലയിലെ ആദ്യത്തെ പ്രബന്ധമെന്ന നിലയിൽ ഡിജ്ക്സ്ട്ര (1965) അംഗീകാരം നേടി, പരസ്പരമുള്ള എക്സ്ക്ലൂഷൻ പ്രശ്നം തിരിച്ചറിയുകയും പരിഹരിക്കുകയും ചെയ്തു. ഡിസ്ട്രിബ്യൂട്ട് കമ്പ്യൂട്ടിംഗിന്റെ തത്വങ്ങളെക്കുറിച്ചുള്ള ഗവേഷണത്തിന്റെ ആദ്യകാല പയനിയർമാരിൽ ഒരാളായിരുന്നു അദ്ദേഹം. കൺകറൻസി, സെമാഫോറുകൾ, പരസ്പരമുള്ള എക്സ്ക്ലൂഷൻ, ഡെഡ്‌ലോക്ക് (ഡെഡ്്ലി എംബ്രേസ്), ഗ്രാഫുകളിൽ ഉള്ള ഹ്രസ്വമായ വഴികൾ കണ്ടെത്തൽ, ഫോൾട്ട്-ടോളറൻസ്, സെൽഫ്-സ്റ്റെബിലൈസേഷൻ എന്നിവ സംബന്ധിച്ച അദ്ദേഹത്തിന്റെ അടിസ്ഥാന പ്രവർത്തനങ്ങൾ മറ്റ് പല സംഭാവനകളിലുമുണ്ട്. 2002-ൽ മരിക്കുന്നതിന് തൊട്ടുമുമ്പ്, പ്രോഗ്രാം കമ്പ്യൂട്ടിംഗിന്റെ സെൽഫ്-സ്റ്റെബിലൈസേഷനെക്കുറിച്ചുള്ള തന്റെ പ്രവർത്തനത്തിന് ഡിസ്ട്രിബ്യൂട്ടഡ് കമ്പ്യൂട്ടിംഗിൽ എസിഎം പിഒഡിസി ഇൻഫ്ലുവൻസൽ-പേപ്പർ അവാർഡ് ലഭിച്ചു. ഈ വാർ‌ഷിക അവാർ‌ഡിന് അടുത്ത വർഷം ഡിജക്‌സ്ട്രാ പ്രൈസ് (ഡിസ്ട്രിബ്യൂട്ടഡ് കമ്പ്യൂട്ടിംഗിലെ എഡ്‌സ്‌ജെർ ഡബ്ല്യു. ഡിജ്‌സ്ട്രാ പ്രൈസ്) എന്ന് പുനർ‌നാമകരണം ചെയ്തു. ഡിസ്ട്രിബ്യൂട്ട് കമ്പ്യൂട്ടിംഗ് (DISC) ന് കമ്പ്യൂട്ടിങ് മെഷീനറി അസോസിയേഷൻ (ACM) സിമ്പോസിയം ഓഫ് സ്പോൺസർ ഡിസ്ട്രിബ്യൂട്ടഡ് കമ്പ്യൂട്ടിങ് (PODC) യൂറോപ്യൻ അസോസിയേഷൻ ഫോർ തിയറിറ്റിക്കൽ കമ്പ്യൂട്ടർ സയൻസ് (EATCS) ഇന്റർനാഷണൽ സിമ്പോസിയം ഓൺ ഡിസ്ട്രിബ്യൂട്ട് കമ്പ്യൂട്ടിംഗ് (ഡിഐഎസ്സി) എന്നീ സ്ഥാപനങ്ങൾ ചേർന്ന് അവാർഡ് നല്കിയ ശേഷം ഇപ്രകാരം നിരീക്ഷിക്കുകയും ചെയ്തു, "ഡിസ്ട്രിബ്യൂട്ട് കമ്പ്യൂട്ടിംഗിന്റെ തത്വങ്ങളിൽ അധിഷ്ഠിതമായ ഗവേഷണത്തിന് മറ്റൊരു വ്യക്തിയും ഇത്രയും വലിയ സ്വാധീനം ചെലുത്തിയിട്ടില്ല" എന്ന് തിരിച്ചറിയുന്നു. 'ഷോർട്ടസ്റ്റ് പാത്ത് അൽഗരിതം' എന്ന ഗ്രാഫ് ആൽഗരിതം വികസിപ്പിച്ചു. ഈ ആൽഗരിതം ഡൈക്സ്ട്രാസ് ആൽഗരിതം എന്ന പേരിൽ അറിയപ്പെടുന്നു.'THE' എന്നൊരു ഓപ്പറേറ്റിംഗ് സിസ്റ്റം, ഡിസ്ട്രിബ്യൂട്ട്ഡ് സിസ്റ്റത്തിലെ 'സെൽഫ് സ്റ്റെബ്ലൈസേഷൻ' സംബന്ധിച്ച ആശയങ്ങൾ എന്നിവയും ഡൈക്സ്ട്രാ കമ്പ്യൂട്ടർ ലോകത്തിന് നൽകി.ആദ്യത്തെ അൽഗോൾ കമ്പയിലർ സ്ഥാപിച്ച ടീമിലും അംഗമായിട്ടുണ്ട്. 1972 ൽ ട്യൂറിംഗ് അവാർഡ് നേടിയ ആദ്യത്തെ അമേരിക്കനല്ലാത്ത, ബ്രിട്ടീഷ് അല്ലാത്ത, കോണ്ടിനെന്റൽ യൂറോപ്യൻ വിജയിയായി ഡിജക്‌സ്ട്ര മാറി.
ഷിബു ചക്രവർത്തി
ശ്രദ്ധേയമായ ഗാനങ്ങൾ
ആയിരം കണ്ണുകൾ 1986
എഡ്ഗർ ഡൈക്സ്ട്രാ
ആദ്യകാലങ്ങളിൽ
റോട്ടർഡാമിലാണ് എഡ്ജർ ഡബ്ല്യു. ഡിജ്‌സ്ട്ര ജനിച്ചത്. ഡച്ച് കെമിക്കൽ സൊസൈറ്റിയുടെ പ്രസിഡന്റായിരുന്ന രസതന്ത്രജ്ഞനായിരുന്നു പിതാവ്; സെക്കൻഡറി സ്കൂളിൽ രസതന്ത്രം പഠിപ്പിച്ച അദ്ദേഹം പിന്നീട് അതിന്റെ സൂപ്രണ്ടായിരുന്നു. അദ്ദേഹത്തിന്റെ അമ്മ ഒരു ഗണിതശാസ്ത്രജ്ഞയായിരുന്നു, പക്ഷേ ഒരിക്കലും ഔദ്യോഗിക ജോലി ഉണ്ടായിരുന്നില്ല.
ഷിബു ചക്രവർത്തി
ശ്രദ്ധേയമായ ഗാനങ്ങൾ
രാജാവിൻ്റെ മകൻ 1986
എഡ്ഗർ ഡൈക്സ്ട്രാ
ആദ്യകാലങ്ങളിൽ
നിയമരംഗം തൊഴിലാക്കാൻ തീരുമാനിച്ച ഡിജ്ക്സ്ട്ര ഐക്യരാഷ്ട്രസഭയിൽ നെതർലാൻഡിനെ പ്രതിനിധീകരിക്കുമെന്ന് പ്രതീക്ഷിച്ചിരുന്നു. എന്നിരുന്നാലും, 1948 ൽ സ്കൂളിൽ നിന്ന് ബിരുദം നേടിയ ശേഷം, മാതാപിതാക്കളുടെ നിർദ്ദേശപ്രകാരം അദ്ദേഹം ഗണിതവും ഭൗതികശാസ്ത്രവും തുടർന്ന് ലൈഡൻ സർവകലാശാലയിൽ സൈദ്ധാന്തിക ഭൗതികശാസ്ത്രവും പഠിച്ചു.
ഷിബു ചക്രവർത്തി
ശ്രദ്ധേയമായ ഗാനങ്ങൾ
ശ്യാമ 1986
ജനുവരി ഒരു ഓർമ 1987
വഴിയോരക്കാഴ്ചകൾ 1987
എഡ്ഗർ ഡൈക്സ്ട്രാ
ആദ്യകാലങ്ങളിൽ
കുറച്ചുകാലം ഡിജ്‌സ്ട്ര ഭൗതികശാസ്ത്രത്തിൽ പ്രതിജ്ഞാബദ്ധനായി തുടർന്നു, ഓരോ ആഴ്ചയിലും മൂന്ന് ദിവസം ലീഡനിൽ പ്രവർത്തിക്കുന്നു. എന്നിരുന്നാലും, കമ്പ്യൂട്ടിംഗിലേക്കുള്ള എക്സ്പോഷർ വർദ്ധിച്ചതോടെ അദ്ദേഹത്തിന്റെ ശ്രദ്ധ മാറാൻ തുടങ്ങി. അദ്ദേഹം ഇപ്രകാരം ഓർമിക്കുന്നു: "മൂന്ന് വർഷത്തോളം പ്രോഗ്രാം ചെയ്ത ശേഷം, ആംസ്റ്റർഡാമിലെ മാത്തമാറ്റിക്കൽ സെന്ററിൽ എന്റെ ബോസായിരുന്ന എ. വാൻ വിൻഗാർഡനുമായി ഞാൻ ഒരു ചർച്ച നടത്തി, ഞാൻ ജീവിച്ചിരിക്കുന്നിടത്തോളം കാലം അദ്ദേഹത്തോട് നന്ദിയുള്ളവനായി തുടരും. ലൈഡൻ സർവകലാശാലയിൽ ഞാൻ ഒരേസമയം സൈദ്ധാന്തിക ഭൗതികശാസ്ത്രം പഠിക്കേണ്ടതുണ്ടായിരുന്നുവെന്നതാണ് വസ്തുത, രണ്ട് പ്രവർത്തനങ്ങളും സംയോജിപ്പിക്കാൻ ബുദ്ധിമുട്ടുള്ളതുമാണെന്ന് ഞാൻ കണ്ടെത്തിയതിനാൽ, ഒന്നുകിൽ പ്രോഗ്രാമിംഗ് നിർത്തി ഒരു യഥാർത്ഥ, മാന്യമായ സൈദ്ധാന്തിക ഭൗതികശാസ്ത്രജ്ഞനാകാൻ, അല്ലെങ്കിൽ ഭൗതികശാസ്ത്രത്തെക്കുറിച്ചുള്ള എന്റെ പഠനം ഔപചാരിക പൂർത്തീകരണത്തിലേക്ക് കൊണ്ടുപോകാൻ, കുറഞ്ഞപക്ഷം അതിനുവേണ്ടി പരിശ്രമിക്കേണ്ടതുണ്ട്....., അതെ എന്തിന്? ഒരു പ്രോഗ്രാമർ? എന്നാൽ അത് മാന്യമായ ഒരു തൊഴിലായിരുന്നോ? എല്ലാത്തിനുമുപരി, എന്താണ് പ്രോഗ്രാമിംഗ്? ബുദ്ധിപരമായി മാന്യമായ ഒരു ശിക്ഷണമായി അതിനെ പിന്തുണയ്ക്കാൻ കഴിയുന്ന അറിവിന്റെ ഊർജ്ജം എവിടെനിന്നായിരുന്നു? ഹാർഡ്‌വെയറിൽ പ്രവർത്തിക്കുന്ന എന്റെ സഹപ്രവർത്തകരെ ഞാൻ എങ്ങനെ അസൂയപ്പെടുത്തിയെന്നത് ഞാൻ വ്യക്തമായി ഓർക്കുന്നു, അവരുടെ പ്രൊഫഷണൽ കഴിവിനെക്കുറിച്ച് ചോദിച്ചപ്പോൾ, വാക്വം ട്യൂബുകൾ, ആംപ്ലിഫയറുകൾ, ബാക്കിയുള്ളവ എന്നിവയെക്കുറിച്ച് അവർക്ക് എല്ലാം അറിയാമെന്ന് ചൂണ്ടിക്കാണിക്കാൻ കഴിയും, അതേസമയം ആ ചോദ്യത്തെ അഭിമുഖീകരിക്കുമ്പോൾ ഞാൻ വെറുംകൈയോടെ നിൽക്കും. സംശയങ്ങൾ നിറഞ്ഞ മനസ്സോടെ ഞാൻ വാൻ വിൻ‌ഗാർ‌ഡന്റെ ഓഫീസ് വാതിലിൽ മുട്ടി, "ഒരു നിമിഷം അദ്ദേഹത്തോട് എനിക്ക് സംസാരിക്കാൻ കഴിയുമോ" എന്ന് ചോദിച്ചു; കുറച്ച് മണിക്കൂറുകൾക്ക് ശേഷം ഞാൻ അദ്ദേഹത്തിന്റെ ഓഫീസ് വിട്ടപ്പോൾ, ഞാൻ മറ്റൊരു വ്യക്തിയായിതീർന്നു. കാരണം, എന്റെ പ്രശ്നങ്ങൾ ക്ഷമയോടെ കേട്ട ശേഷം, ആ നിമിഷം വരെ പ്രോഗ്രാമിംഗ് അച്ചടക്കമില്ലെന്ന് അദ്ദേഹം സമ്മതിച്ചു, പക്ഷേ ഓട്ടോമാറ്റിക് കമ്പ്യൂട്ടറുകൾ ഇവിടെ ഉണ്ടെന്നും, അതി ഞങ്ങൾ തുടക്കത്തിൽ തന്നെ മികച്ച രീതിയിൽ പ്രവർത്തിക്കാൻ സാധിക്കുമെന്നും അദ്ദേഹം നിശബ്ദമായി വിശദീകരിച്ചു. വരും വർഷങ്ങളിൽ പ്രോഗ്രാമിംഗിനെ മാന്യമായ ഒരു തൊഴിലാക്കി മാറ്റാൻ വിളിച്ച വ്യക്തികളിൽ ഒരാളല്ല ഞാൻ? ഇത് എന്റെ ജീവിതത്തിലെ ഒരു വഴിത്തിരിവായിരുന്നു, ഭൗതികശാസ്ത്രത്തെക്കുറിച്ചുള്ള പഠനം എനിക്ക് കഴിയുന്നത്ര വേഗത്തിൽ പൂർത്തിയാക്കി."
ഷിബു ചക്രവർത്തി
ശ്രദ്ധേയമായ ഗാനങ്ങൾ
ഒരു മുത്തശ്ശിക്കഥ 1988
ചിത്രം 1988
എഡ്ഗർ ഡൈക്സ്ട്രാ
ആദ്യകാലങ്ങളിൽ
- എഡ്‌ജർ ഡിജക്‌സ്ട്ര,
ഷിബു ചക്രവർത്തി
ശ്രദ്ധേയമായ ഗാനങ്ങൾ
ദിനരാത്രങ്ങൾ 1988
എഡ്ഗർ ഡൈക്സ്ട്രാ
അവലംബം
വർഗ്ഗം:1930-ൽ ജനിച്ചവർ
ഷിബു ചക്രവർത്തി
ശ്രദ്ധേയമായ ഗാനങ്ങൾ
മനു അങ്കിൾ 1988
മുകുന്ദേട്ടാ സുമിത്ര വിളിക്കുന്നു 1988
കാർണിവൽ 1989
നാടുവാഴികൾ 1989
നായർസാബ് 1989
വന്ദനം 1989
നമ്പർ 20, മദ്രാസ് മെയിൽ 1990
ഭാര്യ 1994
സൈന്യം 1994
ഒരു അഭിഭാഷകൻ്റെ കേസ് ഡയറി 1995
സ്നേഹപൂർവ്വം അന്ന 2000
ചതുരംഗം 2002
വെള്ളിത്തിര 2003
യൂത്ത് ഫെസ്റ്റിവൽ 2004
സസ്നേഹം സുമിത്ര 2005
കോളേജ് കുമാരൻ 2008
പ്രാഞ്ചിയേട്ടൻ & സെയിൻ്റ് 2010
പുറത്തേക്കുള്ള കണ്ണികൾ
വർഗ്ഗം:മലയാളചലച്ചിത്രഗാനരചയിതാക്കൾ വർഗ്ഗം:മലയാളചലച്ചിത്രതിരക്കഥാകൃത്തുക്കൾ വർഗ്ഗം:എറണാകുളം ജില്ലയിൽ ജനിച്ചവർ വർഗ്ഗം:മഹാരാജാസ് കോളേജിന്റെ പൂർവ്വ വിദ്യാർത്ഥികൾ വർഗ്ഗം:1961-ൽ ജനിച്ചവർ
മക്ഡൊണെൽ റേഞ്ചസ്
3,929,444 ഹെക്ടർ (9,709,870 ഏക്കർ) വിസ്തൃതിയുള്ള ഒരു പർവതനിരയും ഇടക്കാല ഓസ്‌ട്രേലിയൻ ബയോറിജിയനുമാണ് മക്ഡൊണെൽ റേഞ്ചസ്. മധ്യ ഓസ്‌ട്രേലിയയിലെ 644 കിലോമീറ്റർ (400 മൈൽ) നീളമുള്ള പർവതനിരകളായ ഈ ശ്രേണി, ആലീസ് സ്പ്രിംഗ്സിന്റെ കിഴക്കും പടിഞ്ഞാറും ഒഴുകുന്ന സമാന്തര വരമ്പുകൾ ഉൾക്കൊള്ളുന്നു. മധ്യ ഓസ്‌ട്രേലിയയിലെ 644 കിലോമീറ്റർ (400 മൈൽ) നീളമുള്ള പർവതനിരകളാണ് ഈ റേഞ്ച്. ആലീസ് സ്പ്രിംഗ്സിന്റെ കിഴക്കും പടിഞ്ഞാറുമുള്ള കുന്നിൻ പ്രദേശങ്ങളും ഇതിൽ ഉൾക്കൊള്ളുന്നു. പർവതനിരയിൽ നിരവധി മനോഹരമായ വിടവുകളും മലയിടുക്കുകളും ആദിവാസി പ്രാധാന്യമുള്ള പ്രദേശങ്ങളും അടങ്ങിയിരിക്കുന്നു.
ഈ റേഞ്ചുകൾക്ക് റിച്ചാർഡ് ഗ്രേവ്സ് മക്ഡൊണെലിന്റെ പേര് (അക്കാലത്ത് സൗത്ത് ഓസ്‌ട്രേലിയയുടെ ഗവർണർ ആയിരുന്നു) പര്യവേഷകനായിരുന്ന ജോൺ മക്ഡൊവൽ സ്റ്റുവർട്ട് നാമകരണം ചെയ്തു. 1860-ലെ പര്യവേഷണം ആ വർഷം ഏപ്രിലിൽ എത്തി. മധ്യ ഓസ്‌ട്രേലിയയിലേക്കുള്ള ശാസ്ത്ര പര്യവേഷണത്തിന്റെ ഭാഗമായാണ് പ്രകൃതി ചരിത്രത്തെപ്പറ്റി അന്വേഷിച്ചത്. ഡേവിഡ് ലിൻഡ്സെ, ജോൺ റോസ് എന്നിവരും ഇിതിലെ മറ്റ് പര്യവേക്ഷകരിൽ ഉൾപ്പെടുന്നു.
മക്ഡൊണെൽ റേഞ്ചുകൾ പലപ്പോഴും ആൽബർട്ട് നമത്ജിറയുടെ ചിത്രങ്ങളിൽ ചിത്രീകരിച്ചിരുന്നു.
ഭൂഗർഭശാസ്‌ത്രം
300-350 ദശലക്ഷം വർഷങ്ങൾക്ക് മുമ്പ് ഒരു പർവത നിർമ്മാണത്തിലൂടെ മക്ഡൊണെൽ റേഞ്ചസ് സൃഷ്ടിച്ചു. അക്കാലം മുതൽ മണ്ണൊലിപ്പും മറ്റു പ്രവർത്തനങ്ങളും മൂലം റേഞ്ചിനു രൂപം നൽകുകയും നിരവധി വിടവുകളും മലയിടുക്കുകളും സൃഷ്ടിക്കുകയും ചെയ്തു. ഇവിടെ പല ശിലാതരങ്ങളും അടങ്ങിയിരിക്കുന്നു. ചുവന്ന ക്വാർട്ട്‌സൈറ്റ് കൊടുമുടികൾ‌ക്കും മലയിടുക്കുകൾക്കും ഇവിടം പ്രസിദ്ധമാണ്. ഗ്രാനൈറ്റ്, ചുണ്ണാമ്പുകല്ല്, സാൻഡ്സ്റ്റോൺ, സിൽറ്റ്സ്റ്റോൺ എന്നിവയാണ് പ്രധാന പാറകൾ. ഈ റേഞ്ചുകളിലെ ചില താഴ്‌വരകളിൽ ഒരു കാലത്ത് മധ്യ ഓസ്‌ട്രേലിയയെ ഉൾക്കൊള്ളുന്ന ഉൾനാടൻ കടലിന്റെ ഫോസിൽ തെളിവുകൾ അടങ്ങിയിരിക്കുന്നു.
പരിസ്ഥിതി ശാസ്ത്രം
മക്ഡൊണലിന്റെ മധ്യനിരകളുടെ ഭാഗം വരണ്ട സ്‌ക്രബ്ബി പുൽമേടുകളുടെ കേന്ദ്രമാണ്. ഇവിടെ സെൻട്രേലിയൻ ട്രീ ഫ്രോഗ് (Ranoidea gilleni) ഉൾപ്പെടെ നിരവധി വംശനാശഭീഷണി നേരിടുന്ന ഇനങ്ങൾ കാണപ്പെടുന്നു.
വിനോദസഞ്ചാര കേന്ദ്രങ്ങൾ
ആലീസ് സ്പ്രിംഗ്സിന്റെ പടിഞ്ഞാറ് ഭാഗത്ത് ലാരപിന്റ വനപാത ഉണ്ട്. ദീർഘദൂരമുള്ള ഈ പാത മക്ഡൊണലിന്റെ നടുവിലൂടെ 223 കിലോമീറ്റർ (139 മൈൽ) നീളുന്നു.. ഈ നടപ്പാതയിൽ സിംപ്‌സൺസ് ഗ്യാപ്പ്, സ്റ്റാൻഡ്‌ലി ചേസം, എല്ലെറി ക്രീക്ക് ബിഗ് ഹോൾ, സെർപന്റൈൻ ഗോർഗ്, ഓച്ചർ പിറ്റ്സ്, ഓർമിസ്റ്റൺ പൗണ്ട്, റെഡ്ബാങ്ക് ഗോർഗ്, ഗ്ലെൻ ഹെലൻ ഗോർഗ്, ഗോസ്സസ് ബ്ലഫ് ക്രാട്ടർ, പാം വാലി, മൗണ്ട് സോണ്ടർ, മൗണ്ട് സീൽ, മൗണ്ട് ഗൈൽസ് എന്നിവ ഉൾപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:നോർത്തേൺ ടെറിട്ടറിയിലെ പർവ്വതനിരകൾ
ആശയക്കുഴപ്പത്തിന്റെ വൃത്തം
ഒരു ലെൻസ് ഉപയോഗിച്ച് ഒരു ബിന്ദുവിനെ ചിത്രീകരിക്കുമ്പോൾ ലെൻസിൽനിന്നുള്ള പ്രകാശരേണുക്കൾ വ്യക്തമായി ബിന്ദു ഉണ്ടാക്കാതെ ഒരു വൃത്തം പ്രദാനം ചെയ്യുന്നതിനെ പ്രകാശശാസ്ത്രത്തിൽ ആശയക്കുഴപ്പത്തിന്റെ വൃത്തം അഥവാ സർക്കിൾ ഓഫ് കൺഫ്യൂഷൻ എന്നു പറയുന്നു.
ഛായാഗ്രഹണത്തിൽ ആശയക്കുഴപ്പത്തിന്റെ വൃത്തം ഉപയോഗിച്ച് ചിത്രങ്ങളുടെ ഡെപ്ത് ഓഫ് ഫീൽഡ്(ചിത്രത്തിന്റെ ഏതു ഭാഗത്തിനാണ് വ്യക്തതയുള്ളത്) കണക്കാക്കുന്നു. ലെൻസുകൾക്ക് അത്യുത്തമമായി ചിത്രം ഉണ്ടാക്കാൻ സാധ്യമല്ല, അതുമൂലം പരമാവധി വ്യക്തതയിലും ഒരു ബിന്ദു ചിത്രീകരിക്കപ്പെടുന്നത് ഒരു ചെറിയ വൃത്തം ആയിട്ടായിരിക്കും. ഇങ്ങനെ ഒരു ലെൻസ് ഉണ്ടാക്കുന്ന ഏറ്റവും ചെറിയ വൃത്തത്തിനെ ഏറ്റവും കുറഞ്ഞ ആശയക്കുഴപ്പത്തിന്റെ വൃത്തം എന്നു പറയുന്നു.
ഉപയോഗങ്ങൾ
രണ്ട് പ്രധാന ഉപയോഗങ്ങൾ
മെക്കാനിക്കൽ എൻജിനീയറിങ്ങ്
എഞ്ചിനിയറിംഗിലെ ഒരു വിഭാഗമാണ് മെക്കാനിക്കൽ എഞ്ചിനിയറിംഗ്. ഭൗതികശാസ്ത്രത്തിലെയും ദ്രവ്യശാസ്ത്രത്തിലേയും തത്ത്വങ്ങൾ പ്രകാരം യന്ത്രവ്യവസ്ഥകളുടെ വിശകലനം, രൂപകൽപന, നിർമ്മാണം, കേടുപാടുകൾ തീർക്കൽ എന്നിവ നിർവ്വഹിക്കുന്ന എഞ്ചിനീയറിംഗ് ശാഖയാണ് മെക്കാനിക്കൽ എൻജിനീയറിങ്ങ്.
വർഗ്ഗം:എഞ്ചിനീയറിങ് ശാഖകൾ [[വർഗ്ഗം: മോട്ടോർ ഇപ്പ ഫിലിം
മെക്കാനിക്കൽ എൻജിനീയറിങ്ങ്]]
അങ്കക്കാരനും പപ്പൂരനും
മലബാറിൽ കെട്ടിയാടപ്പെടുന്ന തെയ്യങ്ങളിലൊന്നാണ് അങ്കക്കാരനും പപ്പൂരനും. അണ്ടല്ലൂർ കാവിലെ തിറയോടനുബന്ധിച്ചു ഇവ കെട്ടിയാടുന്നു. അങ്കക്കാരൻ ലക്ഷ്മണനും പപ്പൂരൻ ഹനുമാനുമാണെന്നാണു വിശ്വാസം.
അവലംബം
വർഗ്ഗം:തെയ്യങ്ങൾ
അടതാളം
കർണാടക സംഗീതത്തിൽ ഇന്നു പ്രചാരത്തിലിരിക്കുന്ന സപ്തജാതി താളങ്ങളിൽ ആറാമത്തേതാണ് അടതാളം. ധ്രുവം, മഠ്യം, രൂപകം, ഝംപ, ത്രിപുട, അട, ഏക എന്നിവയാണ് ഈ താളങ്ങൾ. തിസ്രം, ചതുരശ്രം, ഖണ്ഡം, മിശ്രം, സങ്കീർണം എന്നിങ്ങനെ ഈ സപ്തതാളങ്ങൾക്ക് ഓരോന്നിനും അയ്യഞ്ചു വകഭേദങ്ങൾ വീതം ഉണ്ട്. ഇവ ചേർന്നാണ് ദക്ഷിണേന്ത്യൻ സംഗീതത്തിൽ ഇന്നു കൈകാര്യം ചെയ്തുവരുന്ന 35 താളങ്ങൾ രൂപംകൊണ്ടിട്ടുള്ളത്. തിസ്രജാതി അടതാളം, ചതുരശ്ര ജാതി അടതാളം എന്നിങ്ങനെ ജാതിഭേദം ചേർത്ത് അടതാളം പരാമർശിക്കപ്പെടുമെങ്കിലും അടതാളം എന്നുമാത്രം പറഞ്ഞാൽ ഖണ്ഡജാതി അടതാളമാണ് വിവക്ഷിതം. ഇതിന് 14 അക്ഷരങ്ങളാണുള്ളത്. ഈ താളം അംഗവ്യത്യാസങ്ങളോടെ ഹിന്ദുസ്ഥാനി സംഗീതത്തിൽ ജുംര എന്ന് അറിയപ്പെടുന്നു. ശൂലാദി സപ്തതാളങ്ങളിലൊന്നാണിത്
അന്തർഗ്രന്ഥിസ്രാവം
ഒരു ഗ്രന്ഥിയോ കോശമോ പുറപ്പെടുവിക്കുന്ന സന്ദേശവാഹകരായ സ്രവങ്ങളാണ് അന്തർഗ്രന്ഥിസ്രാവം (Hormone). ഈ സ്രവങ്ങൾ മറ്റ് ശരീര അവയവങ്ങളിലോ ഗ്രന്ഥികളെയോ നിയന്ത്രിക്കുവാൻ ഉതകുന്ന രീതിയിലുള്ളവയാണ്. കുറഞ്ഞ അളവിലുള്ള ഇവയുടെ സ്രാവം പോലും വളരെ പ്രധാനപ്പെട്ട മാറ്റങ്ങൾ ശരീരത്തിൽ വരുത്തുന്നു. ഇവ രാസകാരികളായ സന്ദേശവാഹകരാണ്. ഇവയ്ക്ക് ഒരു കോശത്തിൽ നിന്ന് മറ്റു കോശങ്ങളിലേക്ക് സന്ദേശം എത്തിക്കുവാനുള്ള കഴിവുണ്ട്.
അവലംബം
വർഗ്ഗം:അന്തർഗ്രന്ഥിസ്രാവം വർഗ്ഗം:അന്തഃസ്രവവിജ്ഞാനീയം
എലഫന്റാ ഗുഹകൾ
മഹാരാഷ്ട്രയിലെ മുംബൈ തുറമുഖത്തിന് സമീപം അറബിക്കടലിലുള്ള ദ്വീപിലെ ഗുഹാക്ഷേത്രമാണ് എലഫന്റാ ഗുഹകൾ (മറാഠി: घारापुरीच्या लेण्या - ഘാരാപുരി ഗുഹകൾ). ഇവ ശില്പങ്ങൾ കൊണ്ട് ആകർഷകമാണ്. ഗേറ്റ് വേ ഓഫ് ഇന്ത്യയിൽ നിന്ന് ബോട്ടുമാർഗ്ഗം ഈ ദ്വീപുകളിൽ എത്താം. ശിവന്റെ ആരാധകരുടേതാണ് ഈ ശില്പങ്ങൾ. അർധനാരീശ്വര പ്രതിമ, കല്യാണസുന്ദര ശിവൻ, കൈലാസം ഉയർത്തുന്ന രാവണൻ, അണ്ഡകാരമൂർത്തി, നടരാജൻ എന്നീ ശില്പങ്ങളാണ് പ്രധാന ആകർഷണങ്ങൾ. 1987-ൽ എലിഫന്റാ ഗുഹകളെ യുനെസ്കോ ലോകപൈതൃകസ്ഥാനങ്ങളിലൊന്നായി എണ്ണി.
Layout:
Main Hall 1. രാവണൻ കൈലാസം ഉയർത്തുന്നു 2. കൈലാസത്തിലെ ശിവനും പാർവ്വതിയും 3. അർദ്ധനാരീശ്വരൻ 4. ത്രിമൂർത്തി 5. ഗംഗാധരൻ 6. ശിവന്റെ വിവാഹം 7. അന്തകനെ വധിക്കുന്ന ശിവൻ 8. നടരാജൻ 9. യോഗീശ്വരൻ 16. ലിംഗം
കിഴക്കേ വിഭാഗം 10. കാർത്തികേയൻ 11. മത്രിക 12. ഗണേശൻ 13. ദ്വാരപാലകൻ
തെക്ക് വിഭാഗം 14. യോഗീശ്വരൻ 15. നടരാജൻ
അവലംബം
വർഗ്ഗം:മുംബൈയിലെ ഗുഹകൾ വർഗ്ഗം:ബുദ്ധമത ഗുഹകൾ വർഗ്ഗം:ഇന്ത്യയിലെ ശിവക്ഷേത്രങ്ങൾ വർഗ്ഗം:ഇന്ത്യയിലെ ദേശീയപ്രാധാന്യമുള്ള സ്മാരകങ്ങൾ
രോഹിണി ഹട്ടങ്കടി
ഇന്ത്യയിലെ ഒരു നാടക ചലച്ചിത്രനടിയാണ് രോഹിണി ഹട്ടങ്കിടി. ബാഫ്റ്റ അവാർഡ് നേടിയ ഏക ഇന്ത്യൻ കലാകാരിയാണ് രോഹിണി.ഗാന്ധി എന്ന ചിത്രത്തിൽ കസ്തൂർബാ ഗാന്ധിയുടെ വേഷമിട്ട ഇവർക്ക് മികച്ച സഹനടിക്കുള്ള ബാഫ്റ്റ അവാർഡാണ് ലഭിച്ചു.
ഫിലിംഫെയർ അവാർഡ് രണ്ടു തവണയും ഒരു തവണ ദേശീയ ചലച്ചിത്രപുരസ്കാരവും ഇവരെ തേടിയെത്തിയിട്ടുണ്ട്. ഹട്ടങ്കിടിയുടെ പ്രധാന കലാപ്രവർത്തന മേഖല നാടകരംഗത്താണ്. ദേശീയ നാടകസ്കൂളിലെ പൂർവവിദ്യാർഥിയായ ഇവർ ആദ്യമായി ചലച്ചിത്രത്തിൽ അഭിനയിക്കുന്നത് അരവിന്ദ് ദേശായി കി അജീബ് ദ്സ്താൻ എന്ന 1978 ലെ ചിത്രത്തിലാണ്.സമാന്തര ചലച്ചിത്രങ്ങളിലാണ് ഹട്ടങ്കടി മുഖ്യമായും അഭിനയിച്ചത്. 1982 ലെ അർത്ഥ്, പാർട്ടി ആൻഡ് സാരൻഷ് (1984) എന്നിവയിലെ അഭിനയം ശ്രദ്ധേയങ്ങളായിരുന്നു. കസ്തൂർബാ ഗാന്ധിയായി അഭിനയിച്ചതിനു ശേഷം ഹിന്ദി സിനിമയിലെ ഹട്ടങ്കടിയുടെ വേഷങ്ങൾ പ്രധാനമായും സ്വഭാവനടിയുടെതായിരുന്നു. 80 ഫീച്ചർ ചിത്രങ്ങളിൽ അഭിനയിച്ചിട്ടുള്ള അവർ ടെലിവിഷൻ,നാടകം എന്നീ രംഗങ്ങളിൽ സജീവമായി പ്രവർത്തിക്കുന്നു.
അവലംബം
വർഗ്ഗം:1955-ൽ ജനിച്ചവർ വർഗ്ഗം:ഏപ്രിൽ 11-ന് ജനിച്ചവർ വർഗ്ഗം:ഇന്ത്യൻ ചലച്ചിത്ര അഭിനേതാക്കൾ വർഗ്ഗം:ഇന്ത്യൻ നാടക അഭിനേതാക്കൾ
നിരണം
പത്തനംതിട്ട ജില്ലയിലെ തിരുവല്ല താലൂക്കിൽ തെക്ക് പമ്പ ആറിനും വടക്ക് അരീത്തോടിനും മദ്ധ്യേയുള്ള ഒരു സമതലപ്രദേശമാണ് നിരണം. പ്രാചീനതയിലും സാംസ്കാരികമഹിമയിലും മുൻപന്തിയിൽ നിൽക്കുന്ന കേരളഗ്രാമങ്ങളിലൊന്നാണ് നിരണം. നൂറ്റെട്ട് ശിവക്ഷേത്രങ്ങളിലൊന്നായ നിരണം തൃക്കപാലീശ്വരം മഹാദേവക്ഷേത്രവും AD 52ൽ സെന്റ് തോമസ് സ്ഥാപിച്ച നിരണം സെന്റ് മേരിസ് വലിയ പള്ളിയും ഇസ്ളാം മത പ്രചാരകനായ മാലിക്ക് ദിനാർ നിർമ്മിച്ച മാലിക് ദിനാർ മോസ്കും നിരണത്ത് സ്ഥിതി ചെയ്യുന്നു. നിരണം കവികൾ എന്നറിയപ്പെടുന്ന കണ്ണശ്ശന്മാരുടെ ജന്മസ്ഥലം എന്ന നിലയിലും നിരണം പ്രശസ്തമാണ്. പത്തനംതിട്ട ജില്ലയിലെ ഏക കുട്ടനാടൻ ചുണ്ടൻ വള്ളമാണ് നിരണം ചുണ്ടൻ.
ചരിത്രം
ക്രിസ്തുവർഷാരംഭത്തിൽ ഇപ്പോഴത്തെ കുട്ടനാടൻ പ്രദേശങ്ങൾ അറബിക്കടലിൽ മുങ്ങിക്കിടന്നിരുന്നു. കടൽ പിൻവാങ്ങിയ ശേഷം തീരപ്രദേശം ദൃശ്യമായിവന്നപ്പോൾ ആദ്യം രൂപംകൊണ്ട ജനപഥങ്ങളിലൊന്നാണ് നിരണം. പ്രാചീനഭാരതത്തിലെ അതിപ്രധാനമായ രണ്ടു അന്തർദ്ദേശീയ വ്യാപാരകേന്ദ്രങ്ങളായിരുന്നു മുസ്സരീസ്സ് എന്ന കൊടുങ്ങല്ലൂരും നെൽക്കണ്ടി അഥവാ നെൽക്കിണ്ട എന്ന നിരണവും.നിരണത്തെ നിയാസണ്ടി എന്ന് പ്ളീനിയും, മേൽക്കണ്ടി എന്ന് ടോളമിയും തങ്ങളുടെ സഞ്ചാരരേഖകളിൽ രേഖപ്പെടുത്തിയിരിക്കുന്നു. സമ്പൽസമൃദ്ധമായ വാണിജ്യകേന്ദ്രമായിട്ടാണ് ഈ പ്രദേശത്തെ ടോളമിയും,പ്ളീനിയും, പെരിക്ലിപ്പസും വിശേഷിപ്പിച്ചിരിക്കുന്നത്. നിരണം പ്രദേശത്തെ കോട്ടച്ചാൽ,കുതിരച്ചാൽ മുതലായ പ്രമുഖ തോടുകൾ കപ്പൽ ചാലുകളായിരുന്നു എന്നും പുറംരാജ്യങ്ങളിലേക്കുള്ള ചരക്കുകൾ കൊണ്ടുപോയിക്കൊണ്ടിരുന്ന പായ്ക്കപ്പലുകൾ ഈ ചാലുകളിലൂടെ പ്രയാണം ചെയ്തിരുന്നു എന്നും കരുതപ്പെടുന്നു. നിരണത്തു നിന്നും കണ്ടെടുത്തിട്ടുള്ള അഗസ്റ്റസ് സീസറുടെ കാലത്തെ നാണയങ്ങൾ ഈ വിദേശബന്ധത്തിന് തെളിവാണ്. ക്രി.വ 52-ൽ കൊടുങ്ങല്ലൂരെത്തിയ തോമാശ്ലീഹ നിരണത്തും എത്തിച്ചേർന്നതായും ക്രി.വ 54-ൽ ദേവാലയം സ്ഥാപിച്ചതായും വിശ്വസിക്കുന്നു.ഇസ്ളാം ഫക്കീറായിരുന്ന മാലിക് ദിനാറും കപ്പൽമാർഗ്ഗം നിരണത്തെത്തിച്ചേർന്നുവെന്നും നിരണം ചാലയുടെ അൽപം വടക്കായുള്ള മുസ്ളീംപള്ളി ഇദ്ദേഹം സ്ഥാപിച്ചതായും കരുതപ്പെടുന്നു. ആദ്യനൂറ്റാണ്ടുകളിൽ തന്നെ നിരണം ഒരു ഹൈന്ദവ, ക്രൈസ്തവ,ഇസ്ലാമിക സാംസ്കാരികകേന്ദ്രമായിരുന്നു എന്നും തുറുമുഖപട്ടണമെന്ന നിലയിൽ സമ്പൽസമൃദ്ധവുമായിരുന്നു എന്നതിന് ധാരാളം തെളിവുകളുണ്ട്.ക്രി.വ 400 വരെ ബുദ്ധമതത്തിന്റെ സാന്നിധ്യവും ഇവിടെ നിലനിന്നിരുന്നു. കൊല്ലവർഷം 550-ന് മുൻപ് രചിക്കപ്പെട്ട ഉണ്ണുനീലിസന്ദേശത്തിൽ നിരണത്തെക്കുറിച്ച് പ്രതിപാദിക്കുന്നുണ്ട്. "വെൺമാടങ്ങൾ കൊണ്ട് ചന്ദ്രക്കലയെ ധരിച്ച് പരമശിവനാകാൻ ശ്രമിക്കുന്നതായ മണിമന്ദിരങ്ങൾ" ഉള്ള ദേശമായിട്ടാണ് ഈ കൃതിയിൽ നിരണത്തെ വർണ്ണിച്ചിരിക്കുന്നത്.
അർത്ഥവിജ്ഞാനം
ഭാഷാർത്ഥത്തെക്കുറിച്ചുള്ള പഠനമാണ് അർത്ഥവിജ്ഞാനം (Semantics).
വിവിധ തലങ്ങൾ
ഒന്നു മറ്റൊന്നുമായി ബന്ധപ്പെട്ടു കിടക്കുന്ന അർത്ഥമേഖലയാണ് ഭാഷയിലെ പദങ്ങൾ. ഭാഷാശാസ്ത്രത്തിന്റെ കാഴ്ചപ്പാടിൽ ഭാഷ വ്യത്യസ്ത തലങ്ങളിലാണ് അപഗ്രഥിക്കപ്പെടുന്നത്. ആശയവിനിമയമാണ് ഭാഷയുടെ മുഖ്യധർമ്മം എന്നതിനാൽ അതിന് സഹായകമായ രീതിയിൽ ഭാഷാപദങ്ങൾ വിന്യസിക്കപ്പെടുന്നതെങ്ങനെയെന്നും ഓരോ വ്യത്യസ്ത സന്ദർഭങ്ങളിലും അനുയോജ്യമായ അർത്ഥം കണ്ടെത്താൻ കഴിയുന്നതെങ്ങനെയെന്നും അന്വേഷിക്കേണ്ടതുണ്ട്. അർഥത്തിന്റെ വ്യത്യസ്തമായ അടരുകൾ പരിശോധിക്കുന്നതിന് സഹായകമായ ധാരാളം വിജ്ഞാനശാഖകൾ ഉണ്ട്. അവയെല്ലാം തന്നെ കൂട്ടിച്ചേർത്തുപയോഗിച്ചാൽപ്പോലും അർത്ഥം പൂർണമായി വിശദീകരിക്കുക പ്രയാസമായിരിക്കും. പദങ്ങളുടെ സൂചിതാർത്ഥത്തെയും നിയതാർത്ഥത്തെയും ഭാഷാശാസ്ത്രത്തിന്റെ വെളിച്ചത്തിൽ വിവേചിച്ചു കാണിക്കേണ്ടിവരും. ഭാഷയിലെ എല്ലാ ഘടകങ്ങൾക്കും ഒരേ പോലെയുള്ള അർത്ഥം കാണിച്ചുതരാൻ കഴിയില്ല. അടിസ്ഥാനപരമായി ഒരു രൂപിമത്തിന്റെ അർത്ഥത്തെ ഒരു അർത്ഥിമമായി കണക്കാക്കിയാണ് അർത്ഥവിജ്ഞാനം ഘടനാപരമായി അർത്ഥത്തെ അപഗ്രഥിക്കുന്നത്.
അഗ്മാർക്ക്
കാർഷികോത്പന്നങ്ങളുടെ ഭൗതികവും ആന്തരികവുമായ സവിശേഷതകൾ ശരിയായ രീതിയിൽ പരിശോധിച്ച ശേഷമാണ് അവയുടെ തരംതിരിക്കലിനുള്ള നിലവാരം തിട്ടപ്പെടുത്തുന്നത്. ഉത്പന്നങ്ങളുടെ തൂക്കം, ആകൃതി, വലിപ്പം, നിറം, അപദ്രവ്യങ്ങൾ, കേടുപാടുകൾ, ഗുണത്തെ ബാധിക്കുന്ന ഈർപ്പം, ചൂട് തുടങ്ങിയവ കൊണ്ടുണ്ടാകുന്ന കേടുകൾ എന്നിവയെല്ലാം ഇക്കാര്യത്തിൽ പരിഗണിക്കപ്പെടുന്നു. നിയമാനുസരണം തിട്ടപ്പെടുത്തുന്ന നിലവാരത്തിന്റെ അടിസ്ഥാനത്തിൽ ഉത്പന്നങ്ങളെ തരംതിരിച്ച് വിപണനമുദ്ര (അഗ്മാർക്ക്)യോടുകൂടി വില്പ്പന നടത്തുവാൻ സന്നദ്ധമാകുന്ന വ്യക്തികൾക്കും സ്ഥാപനങ്ങൾക്കും അതിന് അധികാരപത്രം നല്കുന്നു. ഗവൺമെന്റിന്റെ കാർഷിക വിപണനോപദേഷ്ടാവാണ് ഇങ്ങനെ അധികാരപത്രങ്ങൾ അനുവദിച്ചുകൊടുക്കുന്നത്. ചില കയറ്റുമതിച്ചരക്കുകൾക്ക് ഇത്തരം തരംതിരിക്കലും മുദ്രചാർത്തലും നിർബന്ധമാക്കിയിട്ടുണ്ട്.
1943-ൽ ഈ നിയമത്തിന് കാലാനുസൃതമായ പരിഷ്കാരം വരുത്തി. അതോടെ, കൂടുതൽ കാർഷികോത്പന്നങ്ങളെ നിയമപരിധിയിൽ ഉൾപ്പെടുത്തി. ക്ഷീരോത്പന്നങ്ങൾ, സസ്യ-എണ്ണകൾ, മുട്ടകള്‍, പഴവർഗങ്ങൾ, പഴവർഗോത്പന്നങ്ങൾ, കാപ്പി, ഗോതമ്പ്, അരി, പരുത്തി, അടയ്ക്ക, ടർപന്റയിൻ‍, റസിൻ, കമ്പിളി, പുകയില, തുകൽസാധനങ്ങൾ തുടങ്ങി നാല്പ്പതിലധികം ഉത്പന്നങ്ങളുടെ ഇരുന്നൂറ്റിയൻപതോളം ഇനങ്ങൾക്ക് അഗ്മാർക്ക് നല്കപ്പെട്ടിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:കാർഷിക സാമ്പത്തികശാസ്ത്രം വർഗ്ഗം:കാർഷിക നിയമങ്ങൾ
ഗ്രാൻ സബാന
ലാ ഗ്രാൻ സബാന (, ഇംഗ്ലീഷ്: ദി ഗ്രേറ്റ് സവന്ന) ഗയാന സവേന പരിസ്ഥിതി മണ്ഡലത്തിന്റെ ഭാഗമായ തെക്കുകിഴക്കൻ വെനിസ്വേലയിലെ ഒരു പ്രദേശമാണ്.
ഇത് ഗയാന മലമ്പ്രദേശങ്ങളിലേക്കും തെക്കു കിഴക്ക് ബൊളിവർ സംസ്ഥാനത്തേയ്ക്കും വ്യാപിച്ച് ബ്രസീലിന്റേയും ഗയാനയുടേയും അതിർത്തികളിലേക്കുകൂടി വ്യാപിച്ചുകിടക്കുന്നു. 10,820 ചതുരശ്ര കിലോമീറ്റർ (4,180 ചതുരശ്ര മൈൽ) വിസ്തൃതിയുള്ള ഗ്രാൻ സബാന ഭൂപ്രദേശം, വെനിസ്വേലയിലെ രണ്ടാമത്തെ വലിയ ദേശീയോദ്യാനമായ കനൈമ ദേശീയോദ്യാനത്തിന്റെ ഭാഗമാണ്. പരിമ ടാപ്പിറാപെകോ ദേശീയോദ്യാനം മാത്രമാണ് കനൈമ ദേശീയോദ്യാനത്തേക്കാൾ വിസ്തൃതിയുള്ളത്. ഈ പ്രദേശത്തെ ശരാശരി താപനില 20° C (68° F) ആണ്, എന്നാൽ രാത്രിയിൽ 13° C (55° F) ലേക്ക് താപനില താഴാം, കൂടാതെ ചില ഉയർന്ന സ്ഥലങ്ങളിൽ കാലാവസ്ഥാനുസൃതമായി താപനില അൽപ്പം കുറയാനിടയുണ്ട്.
നദികൾ, വെള്ളച്ചാട്ടങ്ങൾ, ഗരികന്ദരങ്ങൾ, ആഴമേറിയതും വിശാലവുമായ താഴ്‌വരകൾ, അസംഖ്യം വൈവിധ്യമാർന്ന സസ്യ ജന്തുജാലങ്ങൾക്ക് ആതിഥ്യമൊരുക്കുന്ന അഭേദ്യവനങ്ങൾ, സാവേനകൾ, ടെപുയിസ് എന്നു പ്രാദേശികമായി അറിയപ്പെടുന്ന ടേബിൾടോപ് പർവ്വതങ്ങൾ തുടങ്ങിയവ ഉൾക്കൊള്ളുന്ന ഇത് ലോകത്തിലെ തികച്ചും അസാധാരണമായ ഭൂപ്രകൃതികളിലൊന്നാണിത്.
ചരിത്രം
വെനിസ്വേലയിലെ കൊളോണിയൽ ഭരണ കാലഘട്ടത്തിൽ, ഗയാനയിലെ വിശാലമായ പ്രദേശങ്ങളുടെയും അതിലെ പ്രകൃതിവിഭവങ്ങളുടെയും വ്യാപ്തി ‘എൽ ഡൊറാഡോ’ എന്ന ഇതിഹാസത്തിന്റെ ഉത്ഭവത്തിനു കാരണമായിത്തീരുകയും ഇത് സാഹസികരുടെയും പര്യവേക്ഷകരുടെയും കുടിയേറ്റക്കാരുടെയും ശ്രദ്ധ പിടിച്ചുപറ്റുകയും ചെയ്തു. സ്വർണം, രത്നങ്ങൾ, വിലയേറിയ മറ്റ് പ്രകൃതിവിഭവങ്ങൾ എന്നിവ തേടി അവർ അന്തിമമായി ഈ തീരങ്ങളിൽ എത്തിച്ചേരുകയും ചെയ്തു. അങ്ങനെ അതിവിശാലവും എത്തിപ്പെടാൻ ബുദ്ധിമുട്ടുള്ളതും ഇന്നേയ്ക്കുവരെ വളരെ കുറച്ച് ആളുകൾ മാത്രം കണ്ടതുമായ നിരവധി പ്രദേശങ്ങൾ ഉൾക്കൊള്ളുന്ന ഒരു പ്രദേശത്തിന്റെ പര്യവേക്ഷണത്തിന് തുടക്കം കുറിക്കപ്പെട്ടു.
ദേശീയോദ്യാന രൂപീകരണം
തെക്കുകിഴക്കൻ ഗയാനയുടെ ജൈവശാസ്ത്രപരവും ധാതുപരവും ഭൌമശാസ്ത്രപരവുമായ സമ്പന്നതയും വൈവിധ്യവും കണക്കിലെടുത്ത് വെനിസ്വേല സർക്കാരിന് ഈ പ്രദേശത്തിന്റെ സംരക്ഷണം അത്യന്താപേക്ഷിതമായിരുന്നു. ഇക്കാരണത്താൽ 1962 ജൂൺ 12 ലെ എക്സിക്യൂട്ടീവ് ഓർഡർ നമ്പർ 770 പുറത്തിറക്കി വർഷങ്ങൾക്കുശേഷം കാനൈമ ഒരു ദേശീയോദ്യാനമായി പ്രഖ്യാപിക്കപ്പെട്ടു. വെനിസ്വേലയിലെ രണ്ടാമത്തെ വലിയ ദേശീയോദ്യാനമാണിത്.
ഇപ്പോൾ 3,000,000 ഹെക്ടർ (7,400,000 ഏക്കർ) ഭൂവിസ്തൃതിയുള്ള കനൈമ ദേശീയോദ്യാനം ലോകത്തിലെ ഏറ്റവും വലിയ ആറ് ദേശീയോദ്യാനങ്ങളിൽ ഒന്നാണ്. എന്നിരുന്നാലും, അതിന്റെ യഥാർത്ഥ വിസ്തീർണ്ണമായ 1,000,000 ഹെക്ടറിൽ (2,500,000 ഏക്കർ) ഗ്രാൻ സബാന പ്രദേശം ഉൾപ്പെടുത്തിയിട്ടില്ലായിരുന്നു. ഉയർന്ന പാരിസ്ഥിതിക പ്രാധാന്യമുള്ള നിരവധി പ്രദേശങ്ങളെ ഉൾക്കൊള്ളുന്നതിനായി 1975 ൽ ഇത് വിപുലീകരിക്കപ്പെട്ടു. കരാവോ നദീതടം, കരോനി നദിയുടെ അത്യുന്നതഭാഗം, സിയറ ഡി ലെമ, കുയൂനി നദിയുടെ ഉറവിടം, ഗ്രാൻ സബാന രൂപപ്പെടുന്ന ഉരുളൻ സമതലങ്ങൾ എന്നിവ ഈ പ്രദേശങ്ങളിൽ ഉൾപ്പെടുന്നു. ദേശീയോദ്യാനത്തിന്റെ പ്രവേശന ചിഹ്നത്തിന്റെ ചിത്രത്തിൽ കാണിച്ചിരിക്കുന്നതുപോലെ നിലവിൽ ഗ്രാൻ സബാനയുടെ ഭൂപ്രദേശം 1,082,000 ഹെക്ടർ (2,670,000 ഏക്കർ) ആണ്.
നിലവിൽ, ഗ്രാൻ സബാന ഉയർന്ന പാരിസ്ഥിതിക മൂല്യമുള്ള ഒരു പ്രദേശമായി തുടരുന്നു. 1994 ൽ കനൈമ ദേശീയോദ്യാനത്തെ ലോക പൈതൃക സ്ഥലമായി യുനെസ്കോ പ്രഖ്യാപിച്ചിരുന്നു. സംരക്ഷണവും പര്യവേഷണവും പ്രോത്സാഹിപ്പിക്കുന്ന വെനിസ്വേല സർക്കാരും ഒപ്പം വെനിസ്വേലയിലെ പൊതുജനങ്ങളും ഉയർന്ന മൂല്യമുള്ള ഒരു സ്ഥലമായി ഇതിനെ കണക്കാക്കുന്നു. പ്രതിവർഷം ആയിരക്കണക്കിന് വിനോദ സഞ്ചാരികൾ ഈ പ്രദേശം സന്ദർശിക്കാറുണ്ട്. ദേശീയോദ്യാനത്തിലെ വൈവിധ്യമാർന്ന പ്രകൃതിയുടെ അത്ഭുതങ്ങൾ ആസ്വദിക്കാനും ഒപ്പം ടെപ്പൂയികളിലെ പ്രകൃതിദൃശ്യങ്ങൾ, വെള്ളച്ചാട്ടങ്ങൾ, അരുവികൾ എന്നിവയുൾപ്പെടെയുള്ള താൽപ്പര്യമുണർത്തുന്ന സ്ഥലങ്ങളുടെ ഭംഗി ആസ്വദിക്കാനും അവയിലെ സസ്യ ജന്തുജാലങ്ങളുടെ വൈവിധ്യം ആസ്വദിക്കാനും അവർക്ക് കഴിയും. ഇവിടുത്തെ സസ്യജന്തു വൈവിധ്യം ലോകമെമ്പാടുമുള്ള നിരവധി പണ്ഡിതന്മാരെയും ശാസ്ത്രജ്ഞരെയും ആകർഷിക്കുന്ന ഒന്നാണ്. വെനിസ്വേലയിൽ ആകെയുള്ളതിലെ 40 ശതമാനം ഇനങ്ങളും ഗ്രാൻ സബാനയിൽ മാത്രമാണ് കാണപ്പെടുന്നത്. അതുപോലെ ഉരഗങ്ങളുടെയും ഉഭയജീവികളുടെയും കാര്യത്തിൽ 23 ശതമാനത്തോടൊപ്പം വംശനാശഭീഷണി നേരിടുന്ന മറ്റ് അനേകം ജീവജാലങ്ങളും ഗ്രാൻ സബാനയിൽ‌ കാണപ്പെടുന്നു.
ഈ പ്രദേശത്തെ ഏറ്റവും വലിയ നഗരം സാന്താ എലീന ഡി യുറൈൻ ആണ്. വേഗത്തിൽ വളർച്ചയിലേയ്ക്ക് കുതിച്ചുകൊണ്ടിരിക്കുന്ന ഈ നഗരത്തിൽ 30,000 ത്തിലധികം ആളുകൾ വസിക്കുന്നു. ഈ പ്രദേശത്തെ വജ്ര ഖനനത്തിന്റെ വളർച്ചയിൽ ആകൃഷ്ടനായ ലൂക്കാസ് ഫെർണാണ്ടസ് പെന 1923 സാണ് ഇതു സ്ഥാപിച്ചത്. ഇവിടുത്തെ ശരാശരി താപനില 25 നും 28 ° C നും ഇടയിലാണ് (77 നും 82 ° F നും ഇടയിൽ). സമുദ്രനിരപ്പിൽ നിന്ന് 910 മീറ്റർ (2,990 അടി)ഉയരത്തിലുള്ള ഈ പ്രദേശം ബ്രസീലിൽ അതിർത്തിയിൽ നിന്ന് 15 കിലോമീറ്റർ (9.3 മൈൽ), സ്യൂഡാഡ് ഗയാനയിൽ നിന്ന് 615 കിലോമീറ്റർ (382 മൈൽ), കാരക്കാസിൽ നിന്ന് 1,400 കിലോമീറ്റർ (870 മൈൽ) ദൂരങ്ങളിലാണ്. ഗ്രാൻ സബാനയിലെ ആകെ ജനസംഖ്യ നിലവിൽ 48,000 ആയി കണക്കാക്കപ്പെടുന്നു.
അവലംബം
വർഗ്ഗം:വെനിസ്വേലയുടെ ഭൂമിശാസ്ത്രം
പിങ്
ഒരു കംപ്യൂട്ടർ ശൃംഖലയിൽ ഒരു കംപ്യുട്ടർ ലഭ്യമാണോ എന്നറിയാൻ ഉപയോഗിക്കുന്ന ഒരു പ്രോഗ്രാമാണ് പിങ് -" ping ". ഇതിനായി പിങ് പ്രോഗ്രാം, നെറ്റ്‌വർക്കിലൂടെ നിർദിഷ്ട ഐ.പി. വിലാസം ഉള്ള കംപ്യുട്ടറിലേക്ക് ഒരു ഡേറ്റ പാക്കറ്റ് അയക്കുന്നു. പ്രസ്തുത കമ്പ്യൂട്ടർ പ്രവർത്തനനിരതമാണെങ്കിൽ അത് ഈ പാക്കറ്റിനോട് പ്രതികരിക്കുകയും പാക്കറ്റ് ആദ്യത്തെ കമ്പ്യൂട്ടറിന്‌ തിരിച്ചയക്കുകയും ചെയ്യുന്നു. ഈ പാക്കറ്റ് നെറ്റ്‌വർക്കിലൂടെ തിരിച്ചുവരാൻ എടുക്കുന്ന സമയവും പ്രതികരണനിരക്കും പിങ് കണക്കാക്കുന്നു. പാക്കറ്റുകൾ നെറ്റ്‌വർക്കിൽ നഷ്ടപ്പെടുകയാണെങ്കിൽ അതും പിങിന് മനസ്സിലാക്കാൻ സാധിക്കും.
ചരിത്രം
1983 ഡിസംബറിൽ മൈക് മസ്സ് (Mike Muuss) നെറ്റ്‌വർക്കിലെ തകരാറുകൾ കണ്ടെത്താനായി ഒരു പ്രോഗ്രാം രചിച്ചു. കടലിന്റെ ആഴം അളക്കാനായി ഉപയോഗിക്കുന്ന സോണാർ എന്ന ഉപകരണത്തിന്റെ പ്രവർത്തനവുമായി അതിന് സാമ്യമുണ്ടായിരുന്നു. മൈക് ആ പ്രോഗ്രാമിന് പിങ്(Ping) എന്ന് പേരിട്ടു. പിന്നീട് ഡേവിഡ് എൽ. മിൽസ്(David L. Mills) പിങിനെ പാക്കറ്റ് ഇന്റർനെറ്റ് ഗ്രൂപർ (Packet InterNet Grouper) എന്നു വിളിച്ചു.
ഉപയോഗിക്കുന്ന വിധം
ലിനക്സിലെ ഏതെങ്കിലും ഷെല്ലിൽ നിന്നോ, വിൻഡോസിന്റെ കമാൻഡ് പ്രോമ്പ്റ്റിൽ നിന്നോ ping എന്ന നിർദ്ദേശത്തോടൊപ്പം പരിശോധിക്കേണ്ട കമ്പ്യൂട്ടറിന്റെ ഐ.പി. വിലാസമോ, ഡി.എൻ.എസ്. നാമമോ നൽകി ഏറ്റവും ലളിതമായ രീതിയിൽ പിങ് അഭ്യർത്ഥന നടത്താം
ഉദാഹരണം: ping 192.168.1.1
ping en.wikipedia.org
ഇതിനോടൊപ്പം സ്വിച്ചുകൾ ചേർത്ത് കൂടുതൽ കാര്യക്ഷമമായ രീതിയിലും പിങ് നിർദ്ദേശം നൽകാം.
ലിനക്സിലെ പിങ്ങിങ്
[root@server] ping en.wikipedia.org PING rr.pmtpa.wikimedia.org (66.230.200.100) 56(84) bytes of data. 64 bytes from rr.pmtpa.wikimedia.org (66.230.200.100): icmp_seq=1 ttl=52 time=87.7 ms
64 bytes from rr.pmtpa.wikimedia.org (66.230.200.100): icmp_seq=2 ttl=52 time=95.6 ms
64 bytes from rr.pmtpa.wikimedia.org (66.230.200.100): icmp_seq=4 ttl=52 time=95.8 ms
64 bytes from rr.pmtpa.wikimedia.org (66.230.200.100): icmp_seq=5 ttl=52 time=87.0 ms
64 bytes from rr.pmtpa.wikimedia.org (66.230.200.100): icmp_seq=6 ttl=52 time=97.6 ms
64 bytes from rr.pmtpa.wikimedia.org (66.230.200.100): icmp_seq=7 ttl=52 time=87.3 ms
64 bytes from rr.pmtpa.wikimedia.org (66.230.200.100): icmp_seq=8 ttl=52 time=97.5 ms
64 bytes from rr.pmtpa.wikimedia.org (66.230.200.100): icmp_seq=9 ttl=52 time=78.1 ms
64 bytes from rr.pmtpa.wikimedia.org (66.230.200.100): icmp_seq=10 ttl=52 time=79.5 ms
--- rr.pmtpa.wikimedia.babunlaut ping statistics --- 10 packets transmitted, 10 received, 0% packet loss, time 8998ms rtt min/avg/max/mdev = 78.162/89.213/97.695/6.836 ms
വിൻഡോസിലെ പിങ്ങിങ്
വിഡോസിലെ കമാൻഡ് പ്രോംറ്റിൽ ml.wikipedia.org പിങ് ചെയ്യുന്നത് ചിത്രത്തിൽ കൊടുത്തിരിക്കുന്നു. 250px|thumb|right|വിൻഡോസിലെ പിങ്
എക്കോ റിക്വസ്റ്റ്
പിങ് നടത്തുന്ന കമ്പ്യൂട്ടറിൽ നിന്നും പരിശോധിക്കേണ്ട കമ്പ്യൂട്ടറിലേക്ക് അയക്കപ്പെടുന്ന ഐ.സി.എം.പി. (ICMP) (ഇന്റർനെറ്റ് കണ്ട്രോൾ മെസ്സേജ് പ്രോട്ടോക്കോൾ) സന്ദേശമാണ് എക്കോ റിക്വസ്റ്റ് (Echo Request). ഇവിടെ എക്കോ റിപ്ലൈ (Echo Reply) പ്രതീക്ഷിച്ചുകൊണ്ട് ഒരു ഡേറ്റ പാക്കറ്റ് വിദൂരകംപ്യുട്ടറിലേക്ക് അയക്കുന്നു. ഈ പാക്കറ്റ് സ്വീകരിക്കുന്ന കംപ്യുട്ടർ ഇത് അയച്ച കംപ്യുട്ടറിലേക്ക് ഒരു എക്കോ റിപ്ലൈ അയയ്ക്കുന്നു. ഈ റിപ്ലൈയിൽ അയച്ച അതേ ഡേറ്റ തന്നെയായിരിക്കും ഉണ്ടാവുക.
സന്ദേശത്തിന്റെ രൂപം
എക്കോ റിപ്ലൈ
എക്കോ റിക്വസ്റ്റിന് മറുപടിയായി വിദൂരകമ്പ്യൂട്ടർ പിങ് നടത്തിയ കമ്പ്യൂട്ടറിലേക്ക് അയക്കുന്ന ഐ.സി.എം.പി(ICMP) സന്ദേശമാണ് എക്കോ റിപ്ലൈ.
സന്ദേശത്തിന്റെ രൂപം
ദുരുപയോഗങ്ങളും വിവാദങ്ങളും‍
2003 മുതലാണ് പിങിന്റെ ദുരുപയോഗങ്ങൾ പുറത്തുവന്നത്. ആ സമയത്ത് ഇന്റർനെറ്റിൽ പടർന്നുകൊണ്ടിരുന്ന പല വേമുകളും (Internet worms) (ഉദാഹരണത്തിന് വെൽച്ചിയ (Welchia)) ആക്രമിക്കാനുള്ള പുതിയ കംപ്യുട്ടറുകളെ കണ്ടെത്തിയിരുന്നത് പിങ് അഭ്യർത്ഥനകൾ വഴിയായിരുന്നു. ഇതുകൂടാതെ പിങ് അഭ്യർത്ഥനകൾ ഇന്റർനെറ്റിന്റെ വാഹകശേഷിയെ വരെ ദോഷകരമായി ബാധിച്ചു. ഇതുകൊണ്ടൊക്കെ പല ഇന്റർനെറ്റ് സേവനദാദാക്കളും (Internet Service Providers) പ്രതികരണം ആവശ്യപ്പെട്ടു കൊണ്ടുള്ള ഇത്തരം ഡേറ്റ പാക്കറ്റുകളെ നെറ്റ്‌വർക്കിൽ നിന്ന് അരിച്ചു മാറ്റുന്നു.
പിങിന്റെ കാര്യത്തിൽ ഇപ്പോഴും രണ്ടഭിപ്രായങ്ങൾ നിലനിൽക്കുന്നുണ്ട്. പിങ് അഭ്യർത്ഥനകളെ പൂർണമായും ഇന്റർനെറ്റിൽ നിന്ന് ഒഴിവാക്കണമെന്നും അങ്ങനെ നെറ്റ്‌വർക്കിന്റെ പ്രവർത്തനം കൂടുതൽ സുഗമമാക്കാമെന്നും ഒരുകൂട്ടം ആൾക്കാർ കരുതുന്നു. മറ്റൊരുകൂട്ടരാകട്ടെ നെറ്റ്‌വർക്കിന്റെ നിരന്തരമായ പരിരക്ഷക്ക് പിങ് അനിവാര്യമാണെന്ന് കരുതുകയും ചെയ്യുന്നു.
പുറത്തേക്കുള്ള കണ്ണികൾ
വർഗ്ഗം:കമ്പ്യൂട്ടർ ശൃംഖലകൾ
വിക്രമൻ നായർ
പ്രശസ്ത ബംഗാളി പത്രപ്രവർത്തകനും ഗദ്യകാരനുമായിരുന്ന മലയാളിയായിരുന്നു ആലപ്പുഴ ജില്ലയിലെ അരൂക്കുറ്റി സ്വദേശിയായ വിക്രമൻനായർ. ആനന്ദബസാർ പത്രികയുടെ ദക്ഷിണേന്ത്യൻ ലേഖകനായിരുന്നു. നവീന ബംഗാളിഭാഷയിലെ ശ്രദ്ധേയനായ ഒരു ശൈലീകാരനാണെന്ന് സുനിൽ ഗാംഗുലി വിക്രമൻ നായരെ വിശേഷിപ്പിച്ചിട്ടുണ്ട്.
ജീവിത രേഖ
ആലപ്പുഴ അരുക്കുറ്റി ശങ്കർനിവാസിൽ ഗോപാലന്റെയും പൊന്നമ്മയുടെയും മകനായി  ജനിച്ചു. എറണാകുളം മഹാരാജാസ് കോളേജിൽ നിന്ന് ഇന്റർമീഡിയറ്റ് പാസ്സായി.1957 ൽ വിശ്വഭാരതിയിൽ വിദ്യാർത്ഥിയായി ബംഗാളി ജീവിതം ആരംഭിച്ചു.സ്വർണ്ണ മെഡലോടെ ബി.എ പാസ്സായ വിക്രമൻ നായർ കുറച്ചു കാലം അസമിലും അധ്യാപകനായിരുന്നു.പിന്നീട് മുഴുവൻ സമയ പത്രപ്രവർത്തകനായി.
പ്രവർത്തന വഴികൾ
ആനന്ദ ബസാർ ഗ്രൂപ്പിലെ ഇംഗ്ലീഷ് പത്രമായ ഹിന്ദുസ്ഥാൻ സ്റ്റാൻഡേർഡിലായിരുന്നു പത്രപ്രവർത്തന ജീവിതത്തിന്റെ തുടക്കം. പിന്നീട് ബംഗാളി പത്രത്തിലേയ്ക്ക് മാറി. ആനന്ദബസാർ പത്രികയുടെ ദക്ഷിണേന്ത്യൻ ലേഖകനായി ചെന്നൈയിലും പ്രവർത്തിച്ചിട്ടുണ്ട്. നക്‌സൽബാരി കലാപം കഴിഞ്ഞ് ഒന്നര പതിറ്റാണ്ടിനുശേഷം ആ ഗ്രാമങ്ങളിൽ ചെന്ന് തയ്യാറാക്കിയ 'നക്‌സൽബാരിയുടെ നാല് മുഖങ്ങൾ' എന്ന ലേഖന പരമ്പര ഏറെ ശ്രദ്ധിക്കപ്പെട്ടിരുന്നു.
ബംഗ്ലാദേശ് വിമോചനസമരത്തിന്റെ സമയരേഖ
ബംഗ്ലാദേശ് വിമോചനസമരം 1971 മാർച്ച് 26നു തുടങ്ങി. 1971 ഡിസംബർ 16നു അവസാനിച്ചു. താഴെക്കൊടുത്തിരിക്കുന്ന സമയരേഖയൈൽ ആ സമരത്തിലെ പ്രധാനസംഭവങ്ങളാണു നൽകിയിരിക്കുന്നത്:
യുദ്ധത്തിനു മുമ്പ്
വർഗ്ഗം:ബംഗ്ലാദേശ് വിമോചന യുദ്ധം
വിക്രമൻ നായർ
സാഹിത്യ ജീവിതം
എൻ. വി കൃഷ്ണവാരിയരുടെ കവിതകളും, എം. സുകുമാരന്റെ കഥകളും  ബംഗാളി ഭാഷയിലേയ്ക്കു  വിവർത്തനം ചെയ്തത് ഇദ്ദേഹമാണ്. ബംഗാളി ഭാഷയിലെ ഏറ്റവും മികച്ചചില സഞ്ചാര സാഹിത്യകൃതികളുടെ രചയിതാവു കൂടിയാണ് വിക്രമൻ നായർ. യൂറോപ്പിന്റെ ഭൂത വർത്തമാനങ്ങളിലൂടെയുള്ള സഞ്ചാരമായ പശ്ചിം ദിഗന്തെ പ്രദോഷ് കാലെ മലയാളത്തിലാക്കിയിട്ടുണ്ട്. സുനിൽ ഗാംഗുലിയുടെ ആദ്യ നോവൽ - ആത്മപ്രകാശനം - മലയാളത്തിൽ വിവർത്തനം ചെയ്തിരുന്നു
അവലംബം
വർഗ്ഗം:പ്രവാസികൾ വർഗ്ഗം:പത്രപ്രവർത്തകർ
കശ്യപൻ
ലഘുചിത്രം|ആന്ധ്രാപ്രദേശിലെ കശ്യപൻ പ്രതിമ സപ്തർഷികളിൽ പ്രധാനപെട്ട ഒരു ഋഷിയാണ് കശ്യപ മഹർഷി (സംസ്കൃതം:कश्यप).
ദേവന്മാരുടെയും, അസുരന്മാരുടെയും, നാഗൻമാരുടെയും പിതാവ് കശ്യപമഹർഷിയാണെന്നാണ് ഐതിഹ്യം. അഗ്നിപുത്രിയായ അദിതിയെ വിവാഹം കഴിച്ചത് കശ്യപ മഹർഷിയാണ്. ദേവന്മാരുടെ മാതാവാണ് അദിതി. മഹാവിഷ്ണുവിൻറെ അഞ്ചാമത്തെ അവതാരമായ വാമനൻ അദിതിയുടെ പുത്രനായിരുന്നു. കശ്യപ മഹർഷിയുടെ രണ്ടാമത്തെ ഭാര്യയാണ് ദിതി. ദൈത്യൻമാരുടെ മാതാവാണ് ദിതി. രാജാവായ ദക്ഷ പ്രജാപതിയുടെ പുത്രിമാരാണ് ദിതിയും അദിതിയും.
കശ്യപസംഹിത എന്ന ഗ്രന്ഥം രചിച്ചിട്ടുണ്ട്. ആയുർവേദത്തിലെ പല ചികിത്സാരീതികളെകുറിച്ചും ഇതിൽ പ്രതിപാദിക്കുന്നു.
ജനനം
ഹിന്ദുവിശ്വാസ പ്രകാരം മരിചിയുടെ പുത്രനായ കശ്യപ മഹർഷിയുടെ സ്ഥലമാണ്‌ കാശ്മീർ താഴ്വര എന്നു കരുതുന്നു.കാശ്മീർ താഴ്വരക്കു ആ പേര് ലഭിച്ചത് കശ്യപൻ നിർമിച്ച താഴ്‌വാരം എന്ന വിശ്വാസത്തിലാണ്.
അവലംബം
വർഗ്ഗം:മഹാഭാരതത്തിലെ കഥാപാത്രങ്ങൾ വർഗ്ഗം:ഹിന്ദു പുരാണകഥാപാത്രങ്ങൾ വർഗ്ഗം:സപ്തർഷികൾ
റൺ ബേബി റൺ
ജോഷി സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് റൺ ബേബി റൺ. മോഹൻലാൽ, അമല പോൾ എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. സച്ചി ആണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്.
പുറത്തേക്കുള്ള കണ്ണികൾ
വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ജോഷി സം‌വിധാനം ചെയ്ത ചലച്ചിത്രങ്ങൾ വർഗ്ഗം:ബിജുമേനോൻ അഭിനയിച്ച ചലച്ചിത്രങ്ങൾ വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ വർഗ്ഗം:റഫീക്ക് അഹമ്മദിന്റെ ഗാനങ്ങൾ വർഗ്ഗം:രതീഷ് വേഗ ഈണം നൽകിയ ചലച്ചിത്രങ്ങൾ വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
നാനോമീറ്റർ
നീളത്തിനെ കുറിക്കാനുപയോഗിക്കുന്ന ഏകകമാണ് ഇത്. ഒരു മീറ്ററിന്റെ നൂറ് കോടിയിലൊരു ഭാഗമാണ് നാനോമീറ്റർ.